91

Babeli
Tgei bi che nus sevesin!

Mario
Gliez manegel jeu era ... auauau.

Babeli
Jeu hai grad giu in eveniment ualti penibel.

Mario
Jeu era ... aua ... Tgei ei schabegiau?

Babeli
Vus, propi zatgei curios! Jeu sun sesida leu ... muossa sin ina dallas sutgas ... ici ... cul
Charly. Jeu hai buiu in cognac e lu ... sai jeu nuot pli – absoluement rien – tochen
che zatgei ha fatg sgarscheivla tema a mi avon duas minutas.

Mario
Tgei lu?

Babeli
Igl umbrival dalla duscha en bogn. Quei ei – zac – vegnius aviarts. Jeu stun agl esch
dil bogn e directamein davon mei – sut la duscha – in um – complètement tgilblut.
Saveis vus s’imaginar con schoccada che jeu sun stada?

Mario
Gliez schon, beinbein. Visavi ad in um blut.

Babeli
Buc pervia da gliez! Jeu hai aunc maina giu tema dad umens bluts. Mo quei schani
tut tgilblut ha mussau sin mei cun siu det blut ed ha griu: Mumma Teresa. Ça alors! E
Vus, tgei eveniment penibel veis Vus giu?

Mario
Jeu hai survegniu fridas tochen che jeu sun staus balurds. tut desperaus Dad ina
dunna!

Babeli
Mais non!

Mario
Mais oui!

Babeli
Tgei femna ei quei lu stada?

Mario
Quella – che jeu vi maridar.

S-THO 1-1_L_onda da Charly_(sr)


92
Babeli
Mon dieu! Essas Vus in masochist? Veis Vus bugen dunnas che sfraccan ensemen
Vus?

Mario
Schiglioc atgnamein buc.

Babeli
Daco vuleis Vus lu maridar ina che bastuna Vus schon avon las nozzas?

Mario
Mirei, jeu adorel gie schiglioc plitost Vies tip.

Babeli
O!

Mario
Perfin bia pli fetg. Tier Vus sentel jeu – tut intuitiv – che nus vein las medemas undas
che vibreschan.

Babeli
Essas Vus segirs?

Mario
Gliez schon, beinbein. Il medem stil, la medema tenuta, la medema opiniun dalla
veta. Perquei hai jeu era buc retenientschas da tradir a Vus ...

Babeli
... daco che Vus vuleis maridar quei crasmadra.

Mario
dat il tgau, en confidonza Il motiv ein ils daners. Ni ils cotschens, la muneida, ils minchis
e tschinchis. aunc pli fetg en confidonza Jeu sin pil mument buc fetg liquids, capis. Plitost
en ina situaziun finanzialmein stretga. Quei che pertucca il cash-flow en ina colonna
da spetga. Ina setschentada legreivla tier aschi ina dunna che tgagia raps fuss la
sligiaziun. Per mes problems.

Babeli
E Vus essas segirs, che quella gaglina ei stuppada talmein.

Mario
fetg en confidonza, riend Ad ella s’auda la casa!

Babeli
Tgei?

Mario
L’entira schischom.

Babeli
S’auda a quella dunna?

S-THO 1-1_L_onda da Charly_(sr)


93

Mario
Exact!

Babeli
La possessura da quella vella ha patengau Vus?

Mario
Giebein!

Babeli
entscheiva a quitar quei legher E co ha quella dama num?

Mario
Babeli Candinas. In tec in tup num ...

Babeli
da bass Ça alors!

Mario
... mo sche jeu maridel ella, ha ella gie buc pli num aschia.

Babeli
va per sia tastga ch’ei aunc adina sper las sutgas. pren ora siu pass e dat quel a Mario Mirei inaga
la fotografia en quei pass.

Mario
fa quei Quei ei Vossa foti, en verdad vesis Vus denton ora bia meglier.

Babeli
Merci millefois! Ed ussa il num.

Mario
sfeglia ina pagina anavos Candinas Babeli. perplex Daco veis Vus era num aschia?

Babeli
Perquei che quella casa s’auda a mi!

Mario
Gie – e l’onda da Charly?

Babeli
Sun jeu era.

Mario
sa per in cuort mument buc tgei gir Vus essas ...

Babeli
... la Babeli Candinas.

S-THO 1-1_L_onda da Charly_(sr)


94
Mario
L’onda ...

Babeli
... da Charly.

Mario
A Vus s’auda ... fa in smani

Babeli
Exactement!

Mario
Cheu hai jeu empriu zatgei!

Babeli
Tgei lu?

Mario
bigot Ch’ins duei buc schar menar da ponderaziuns finanzialas ...

Babeli
Jeu sai buc.

Mario
... mobein ch’igl ei bia pli perdert da tedlar da bial’entschatta silla vusch dil cor. Cu
jeu hai viu Vus – gia l’emprema egliada – ha miu cor getg a mi clar ed entelgeivel ...

Babeli
interrumpa el Avon che Vus scheis a mi tgei che Vies cor ha getg, stos jeu gir a Vus
zatgei.

Mario
E tgei?

Babeli
Jeu hai buc pli aschi bia. perquei ch’el mira plein damondas Daners. Ni cotschens,
muneida, minchis e tschinchis .. sco vus numneis quei.

Mario
Mo Vus essas gie la possessura ...

Babeli
... da deivets ualti aults. Hélas! Jeu hai bia pli bia talent da dar ora daners che da far
daners. Reha ei mo pli la fassada.

Mario
serevegn spert da sia depressiun. cun niev entusiassem Mo aschi ina fassada vala bia. Quei ei
in capital, che savess dar dabia entradas ...

S-THO 1-1_L_onda da Charly_(sr)


95
Babeli
.. sche jeu vess in cugliun scharmant sco Vus sco partaneri. Pourquoi pas?

Mario
Babeli! In mument – tgi ei lu atgnamein tschella ...?

Charly
vegn quei mument ord stiva. davos el e davos seniester vegnan Sonja, Iris e Weishaupt Onda,
teidla. Nus essan secunvegni ch’ei hagi buc senn da zuppentar pli gitg tschertas
caussas.

Mario
Tgi ei “nus”?

Babeli
Exactement! Ei fuss neras uras che ti presentasses a mi quella signuria. Comme il
faut. a Weishaupt Quei signur ed jeu essan bein sevesi – n’est-ce pas? – mo
sepresentai essan nus buc da lezza caschun.

Charly
Pia – quei ei il signur Planta – e quei il signur Weishaupt. Quei ei Sonja, quei ei Iris ...
Edi vegn ord stiva – e quei, cara onda Babeli el emprova d’encurir ina explicaziun, anfla denton
buc ina e ceda ... ei mia cara onda Babeli.

Araujo
ei era vegnida vitier Uiuiui –... il pobre signur Charly - é maluco!

Stgir!

musica. suenter entginas secundas vegn ei puspei clar. la decoraziun ei da principi la medema, igl ei
ussa denton sera. davostier glischan ussa cazzolas, davon fan in pér cazzolas glisch romantica. sin
tribuna ein dus pèrs: Charly e Sonja, Edi ed Iris. omisdus pèrs s’embratschan.

Iris
Ins ha maina finiu d’emprender.

Edi
Daco manegias?

Iris
Jeu hai insumma buc saviu ch’ei seigi aschi bi da gnocchergnar cun ina onda.

Charly
Ussa savesses schon sescumiar plaunet, Edi.

Edi
Jeu less far quei dapi ina mes’ura, mo l’Iris lai buc dar mei.

Iris
Quei ei ina manzegna.

S-THO 1-1_L_onda da Charly_(sr)


96
Sonja
O neve, ina manzegna dapli ni dameins emporta ussa era buca pli.

Charly
Jeu creigel che la dunna Araujo capeschi aunc buc tut.

Araujo
vegn cun Weishaupt ord stiva Sim agora capeschel eu tudo.

Weishaupt
che ha ussa en in gries pullover sur sia camischa Ed ina suppa sa quella dunna cuschinar!
Aschi ina suppa hai jeu en mia entira veta aunc maina magliau.

Araujo
Vus sois om tesouro!

Weishaupt
E damaun astgel jeu ir cun ella el spital a mirar il pign Rui.

Sonja
Lu ei gie tut puspei en uorden – a Charly – sche tia onda ei propi buc pli vilada.

Babeli
vegn a bratsch cun Mario, ella ha en in bi vestgiu dalla sera Contas ga stos jeu aunc gir: Buna
fin, tut bienin! N’est-ce pas, mon amour?

Mario
Gliez schon, beinbein, my darling!

Sonja
a Mario E ti raquintas a mia mumma ...?

Mario
Nuot. Auter che tiu Charly hagi ina onda attractiva. a Babeli Che vegn spronza
beingleiti a tonscher a mi siu maun per la veta.

Babeli
Sans blàgue!

Edi
a Mario E Vus essas buc pli vilaus sin mei?

Mario
Ins ha gie humor, ni.

Iris
Ina buna fin – sill’entira lingia!

Babeli
Gie, mo aschi in happy end ei gnanc en moda pli, ed absoluement in chichergnem.

S-THO 1-1_L_onda da Charly_(sr)


97
Iris
ei sesida cun Edi sil miret Mo tuttina bellezia! ella betscha Edi aschi fetg che quel piarda la
ballontscha e croda anavos el pool. Ins auda co l’aua tschallata e vesa co ei sprezza

Tenda!

S-THO 1-1_L_onda da Charly_(sr)


1

Dessous                  S-VDE 1-1

Ina cumedia en 9 maletgs da Stefan Vögel
translatau da Myriam Pelican

tenor il film „die Herbstzeitlosen“
da Sabine Pochhammer e Bettina Oberli

S-VDE 1-1_Dessous_(sr) y


2

Persunas:

MARTA Solèr, 74 onns
WALTER Solèr, siu fegl, augsegner da ….., 50
URSI Baselgia, ina dunna excentrica l’entschatta dils 60, amitga da Marta
FRIEDA Eggenschwyler, ina dama els 70, amitga da Marta
BARLA Duff, els 70, amitga da Marta
FRITZ Duff, fegl da HANNI, president communal da …., 50
SHIRLEY BASELGIA, feglia dad Ursi, els 30

Liug d’acziun
Anteriura stizun da victualias Solèr

Temps d’acziun
Enzacu denter stad ed atun

S-VDE 1-1_Dessous_(sr) y


3

1.maletg
Ina dumengia endamaun ora silla tiara. Il sulegl tarlischa tras las finiastras da plein puorla
dall’enteriura stizun da victualias Solèr. Ins vesa l’umbriva dalla table da reclama ella stanza.
Il local para bandunaus daditg, schegie che las crunas ein aunc adina emplenidas cun
conservas ed artechels da tuttas sorts. La stizun fa bunamein ina pareta d’in museum – in
relict da temps vargai, cu ei deva aunc neginas stizuns grondas.
Il local da vendita cunfinescha da vart seniastra cun ina vitrina che dat ora sin via ed igl esch
d’entrada. Davostier ellas crunas differents artechels da cumpra. Davontier amiez ina meisa
da vendita veglia, silla quala igl ei da veser ina cassa sco da pli baul. Dretg davostier meina in
esch viaden ellas localitads privatas dils possessurs, empau pli davontier entginas scatlas da
bardigliar e sacs da Caritas ch’ein empleni cun vestgadira.
Quei maletg vegn disturbaus la finala dils cloms da duas damas che vegnan neu dalla via:
„Marta, Marta, sche arva toch! Ei tut en uorden cun tei, Marta? Marta!
Las duas fatschas dallas damas semuossan ella vitrina – Barla, ina dunna pli passada, cun
omdisdus peis giun plaun, e Ursi, diltutafatg il cuntrari dad ella: in argienviv cun cavels
colurai e vestgadira el country-look. Omisduas spluntan vehementamein vid la vitrina, miran
viaden ed en tuttas direcziuns – negin para da dar risposta. Pér suenter in temps sesarva igl
esch da dretg, ed ina dunna pli veglia, Marta, entra en fatschenta. Marta porta in bellezia
vestgiu, para denton aunc pulit ella sein, gie bunamein empau distracta e disturbada –
in’impressiun che vegn suttstrihada entras sia frisura pauc el liug. Il spluntem dallas duas
damas pren negina fin.
Ursi:

Marta? Marta, arva toch ussa!
Marta:
 Gie, gie, jeu vegnel. Jeu vegn gie schon. Calei da spluntar, jeu sun gie schon
cheu.
Marta fa prescha da vegnir vi tier igl esch d’entrada dalla fatschenta, vul arver quel, mo el ei
serraus. Nunsavend tgei far mira ella ora sin las duas fatschas dallas dunnas.
Ursi:
 La clav. Marta.
Marta:
Ah gie ti, … la clav.
Barla ed Ursi miran ina sin l’autra fagend quitaus, ferton che Marta tuorna danunder ch’ella
ei  vegnida. Ella tegn eri cuort, ponderescha, va lu per la clav che penda vid la
preit datier dalla cassa. Cun quella tuorna ella tiegl esch ed arva. Barla ed Ursi
entran.

S-VDE 1-1_Dessous_(sr) y


4

Barla:
Tgei eis ei pomai? Pertgei eis buca stada a messa? Nus vein tuts spitgau sin tei.
Ursi:

Tut en uorden, Marta?
Marta:
Gie, gie, jeu hai mo durmiu ora.
Barla:
 Frieda ei daditg ell’ustria. Nus vein aunc vuliu dar in jass suenter messa, schon
emblidau? Di inagada, pertgei eis ti en costum?
Ursi:
(viers Barla) Treis gadas sas ti lignar.
Barla:
Daco? La fiasta da sgurgialar ei pér en in meins.
Ursi:
(viers Marta) Ti has matei puspei vuliu ir tier Tiu Hans, névé! Eis puspei
semessa enta letg per murir.
Marta:
(schemend) Daco vegn el bu semplamein per mei ?
Barla:
Cun quei eis ei ussa semplamein inaga finiu! Marta! Tgei porta quei? El si leu
sa schon sez cu el quenta vegnir per tei. E lu ei quei era aunc puccau.
Damonda tiu fegl.
Ursi:
Tgei capescha in augsegner schon da puccaus?!
Barla:
En mintga cass dapli che ti. A ti fagess ei era bu donn da veser la baselgia
puspei dad endadens. (viers Marta) Dumengia vegnas era puspei. Aschia va
quei bu vinavon.
Marta:
Jeu hai gie mo durmiu ora. Ed jeu fuss era vegnida, sche…  sche… (ella ei aunc
adina irritada)
Ursi:
Ei veramein tut en uorden cun tei?
Marta:
Gie,…jeu sun semplamein empau in denter gl’auter.
Igl esch che meina en habitaziun sesarva, ed il fegl da Marta, igl augsegner, entra en stizun.
El ei tut ord flad e para fetg irritaus. El porta aunc adina il vestgiu da messa, il
qual el tila ora uss part per part.
Walter:
Mumma? (vesa uss pér Marta) Per cletg da Diu, cheu eis! Jeu hai schon temiu
ch’ei seigi schabegiau enzatgei.
Marta:
Jeu hai toch mo durmiu ora.
Walter:
Daco eis ti en costum?
Ursi:
(viers Walter) Daco, ti gie era.

S-VDE 1-1_Dessous_(sr) y


5

Walter:
(Ignorend Ursi; capescha la situaziun) Ah, jeu capeschel – schon puspei! Uss
tonschi lu plaunsiu, mumma. Tgei duess quei teater?! Co duei jeu far priedi giu
dalla scantschalla sch’ jeu stos trasora temer che mia mumma savess scher
morta enta letg.
Ursi:
Buns ein tes priedis soviso mai stai.
Walter:
(viers Lisi) Sco sche ti savesses quei! Tgei frisura has  ti insumma sin tgau? Eis
segira che quella ei adattada cheu per …..
Ursi:
E co lu. In tec colur fa bu donn a quei igniv cheu. Forsa stuess jeu veramein
puspei vegnir inagada a messa – lu vess la glieud silmeins inagada enzatgei da
mirar.
Walter:
Mo fai beffas, Ursi. Ti vegns era aunc che ti fas oraziun in di. Sil pli tard cu ti
has ina mumma ch’ei vidlunder sco la mia. (viers Marta) Semetta enta letg per
murir sc’in animal blessau – la mumma d’in augsegner. Tgei po la glieud era
tertgar? Ultra da quei eis ei in puccau avon Diu.
Barla:
Exact il medem hai jeu era detg.
Walter:
Vesas, ella di era quei.
Ursi:
Ella fa mo tiu papagagl, quei ha da dir insumma nuot.
Luregn il president communal entra en fatschenta. El porta in vestgiu grisch – ed ina
bandiera dall’uniun da cant che vesa ora pulit rampunada. Ella ha ruosnas, ei
sblihida e da puorla. Luregn ei tut orda sesez.
Luregn:
Pil gianter! Il giavel duei vegnir per el!
Walter:
Signur president! Calasses forsa da smaledir!
Luregn:
Daco, ti eis gie en civil.
Ursi:
(viers Walter) Gnanc in quart d’ura e tiu priedi ei schon emblidaus e satraus.
Luregn tegn ad el la bandiera avon il nas.
Luregn:
Jeu vai era buns motivs da dir buschias. Mirei inagada sin quei cheu! – plein
ruosnas, la bandiera!
Ursi:
Tgei ei quei insumma, ina bandiera da reclama per tia partida?
Luregn:
Na. Quei ei la bandiera da nies chor! Meglier detg, quei era inagada la
bandiera da nies chor. E quei quater jamnas avon la fiasta da sgurgialar! (vesa
Ursi) Co vesas ti era ora? Quei ei gie mender che quella bandiera cheu!
Barla:
Quei ha il Walter era manegiau.

S-VDE 1-1_Dessous_(sr) y


6

Luregn:
Eis ti buca memia veglia per da quei? Tgi ei la cuolpa da quei malheur? - la
Shirley?
Ursi:
Na, quei vai jeu fatg mezza. Cheu fas egls, ha Luregn! Aber sas tgei – ti sas gie
excommunicar mei. Il meglier ei sche ti relaias aunc oz in reglement da
frisuras.
Luregn:
Tgei purtassi? Ti setenessas tuttina buca vidlunder. Ti vesses fatg meglier da
star ell’America, leu masses silmeins a prau.
Ursi:
Co vulas ti saver quei, cun in horizont che cala cul spitg dil Tödi?
Luregn:
Per quella ei tut memia tard. (viers Walter) En mintga cass scarpel jeu giu il
tgau a quei tappalori.
Walter:
Uss secalma inaga!
Luregn:
Secalmar? Tgei creis insumma, tgei maletg dat quei da nus Walter? Il
hospitont dalla pli gronda fiasta da chors lunsch entuorn – cun ina bandiera
ch’ins sa bu differenziar d’in toc emmentaler! Mintg’ustier dall’entira Svizra ei
el stan d’haver quitau dad ina bandiera dall’ uniun – mo il nies pervesa ils
mulauns culla nossa.
Ursi:
Quels ston matei era haver zatgei denter ils dents.
Luregn:
Aber quei engirel jeu, quei dat petta pagaglia.
Walter:
Jeu sedamondel tgei senn che mes priedis dalla dumengia fan…
Luregn:
Has ti insumma in‘idea, tgei che aschi ina bandiera cuosta, Walter? 8000
francs – minimum! Sch’ei tonscha uss insumma aunc sil di da fiasta. La finala ei
quei tut lavur a maun.
Pér uss fa el stem da Marta en siu costum.
Luregn:
Pertgei eis ti lu en costum Marta? La fiasta ei pér en dus meins.
Barla:
Ti hagies plitost quitau da nies bab. Nua eis el insumma? Bein bu aunc adina sil
plaz avon baselgia da quella calira?
Luregn:
Quel vegn schon sez a casa en sia supia da rodas. Fa mo bein a quel empau
moviment. (viers Walter, muossa igl utschi, manegiond la Marta) Di inagada,
lai ei plaunsiu suenter a quella si cheu?
Ursi:
(Muossa il pugn ad el) Ti, dai adatg tgei che ti laias ora, ti!
Marta va discusamein enviers la porta davos
Barla:
Nua vas lu Marta?

S-VDE 1-1_Dessous_(sr) y


7

Marta:
Jeu mondel a sescumiar.
Marta ei svanida. La dispeta fa plaunsiu liug alla confusiun generala.
Luregn:
Tgei eis ei? Eis ella depressiva? Per da quei dat ei toch pérlas ozildi.
Ursi:
Ella sa semplamein buca schar dar. Aber co less in sco ti capir da quellas
caussas?
Walter:
Aschia va ei en mintga cass bu vinavon. Uss eis ei lu treis quarts d’onn dapi
che bab ei morts – ed ella  tegn aunc adina si tut la maglia.
El muossa sin las crunas. Davon in stat Barla gia cun in pac nudlas enta maun. Ella legia grad
il prezi.
Barla:
Treis e sisonta? El Coop cuosta quel mo dus e tschunconta.
Ursi:
Per gliez va ei toch bu.
Barla:
E curridas giu ein ellas era aunc. (viers Walter) Jeu prendel ellas per in e vegn.
Walter:
Jeu sun augsegner e bu vendider!
Barla:
Bien pia -  per in e tschunconta.
Ursi:
Barla, fai aschi bien! (Barla metta anavos il pac)
Walter:
(schema) Ach, ella ha gie raschun – igl ei nears uras che la stizun vegn svidada
plaunsiu. Dapi in onn encurin nus in local per nossa gruppa da bibla. (cun
in’egliada ei encunter la habitaziun) Sch’ella fuss mo buca aschi stinada!
Luregn:
Duei jeu dir a ti enzatgei Walter? Per nossas sesidas da partida fuss quei cheu
era pulit. Serius. Ell’ustria han las preits ureglias.
Ursi:
Veis enzatgei da zuppar, ni tgei?
Luregn:
Jeu pudess grad cuir a quei tgutg dad in ustier! El fa mintg’jamna sviulta cun
nus – ed ei gnanc el stan da tener si per nus ina tuppa bandiera. (mira entuorn
el local) Serius Walter, quei fuss ideal. El center dil vitg, datier dalla glieud –
exact sco nossa partida.
Ursi:
Ha!
Luregn:
Nus pagassen era enzatgei. Naturalmein tenor nossas pusseivladads.
Persuenter savess la vischnaunca gie era segidar l’auter onn da renovar la
baselgia.. ti sas bein.

S-VDE 1-1_Dessous_(sr) y


8

Walter:
En mintga cass sto quei uorden ora da cheu. Ursi, sas bu ti discuorer inagada
cun ella, sin tei teidla ella silemins.Quei che mia mumma stuess haver fuss in
pensum, in pensum che fa senn.
Luregn:
E las dretgas pérlas. Il bab ha era giu in grev temps suenter siu accident, aber
ella capitala han els lu puspei dumignau neu el.
Ursi:
Il sulet che ha las dretgas pérlas che mauncan eis ti Luregn.
Barla ha ferton aunc studegiau ulteriurs artechels ed ei setschentada tier las scatlas da
bardigliar. Ella tila ina caultscha d’in um orda quella.
Barla:
Ei quei era da vender?
Ursi:
Na, quei ei bu da vender.
Barla:
Jeu hai gnanc saviu ch’ella vendi era vestgadira.
Walter:
Quei ei la vestgadira dil bab.
Ursi:
Per il sac da Caritas.
Barla:
E sche jeu pagass enzatgei? (Viers Luregn, alzond ina caultscha ell’aria) Quella
savess ir al bab, ni bu Luregn?
Ursi:
Metta anavos quella, névé? La Marta dat tuttina bu quella a ti. Ina miracla che
nus vein dumignau ei dalla combra tochen giu cheu.
Barla:
Donn per l’entira lavur. Tut cusiu a maun. Mo per il sac da Caritas.
Barla metta la vestgadira sillas chistas, nua ch’ellas stattan.
Luregn:
(viers Walter) Pertgei laias bu semplamein cuser ella puspei empau? Quei ha
ella toch empriu, ni?
Walter:
Gie schon, mo quei schai schon prest 60 onns anavos.
Luregn:
E lu? Per cuntschar soccas vegn ei bein a tonscher.
Ursi:
Quei vesses bugen. Quei fuss sutschazegiau sias qualitads cumpletamein. Veis
viu siu costum? Quel ha ella cusiu tut persula.
Luregn:
Il costum – quel d’avon? Ti fas sgnoccas.
Ursi:
Tgei creis ti lu? Deplorablamein paga negin pli per aschi ina lavur a maun.
Luregn:
Bein – jeu paghel!
Ursi:
Daco drovas ti era in costum?

S-VDE 1-1_Dessous_(sr) y


9

Luregn:
Segir bu costum – ina bandiera!
Ursi:
Per tia partida? Lu pli bugen schar cuntschar soccas.
El tegn ad ella la bandiera rutta avon il nas.
Luregn:
Per l’amur da Diu, capescha ti nuot Ursi? – nus duvrein ina nova bandiera pil
chor. E quei aschi spert sco mo pusseivel.E sco president communal suprendel
jeu persunalmein ils cuosts. Ord la cassa da vischnaunca.
Barla:
Damonda pli bugen inagada tgei che quei custass. Marta lavura guess buca pli
per la medema paga sco avon 60 onns.
Luregn:
Jeu fetsch amogna 500 francs e bu rap dapli.
Walter:
Tgisà sch’ella vegn insumma aunc da far quei.
Luregn:
Bien pia, 600! Walter, ti discuoras cun ella. Jeu mon da quei anora che quei
seigi fatg giu uss aschia.
Walter:
gie, aber…
Luregn:
Nuot, aber. Ella ha da saver far quei.
Ursi:
E co ella sa quei! Cheu stueis far negins quitaus.
Marta ei anavos. Ella porta uss in vestgiu sempel da dumengia.
Marta:
Sche jeu sai tgei?
Ursi:
Cuser ina bandiera. Sas ti toch, névé?
Luregn:
Exact sco quella cheu. Mo senza ruosnas.
Marta:
Lai ver inagada.
Barla:
Forsa ch’ins sa era cuntschar ella. Quei vegness segir pli bienmarcau.
Marta:
Na, cheu ei da far nuot pli cun quella. La teila ei tut isada. E lavar stuess ins era
ella – mo tgi sa sch’ell survivess aunc gliez.
Luregn:
Mes plaids. Marta, ti entscheivas aunc oz. Jeu vai schon discutau tut cun
Walter.
Marta:
Aschi sempel ei quei buca. Quellas teilas survegn ins mo el marcau. E cun mia
vegliadetgna mon jeu buca aschi lunsch pli.
Ursi:
E lu, lu mon jeu per quellas. Jeu level tuttina schon daditg ir a far il shoppen
puspei inagada.

S-VDE 1-1_Dessous_(sr) y


10

Marta:
E lu stuess ins era far in sboz gl’emprem. Quei drova tut siu temps.
Luregn:
Ti has exacatamein 8 jamnas.
Marta:
E tgi sa sche jeu, -
Ursi:
(interrumpa Marta) Oh bein Marta, clar che ti sas.
Luregn:
Ti sas buca mo – ti stos! La honur da nies vitg schai en tes mauns. Marta Solèr,
cun quei surdun jeu cheu a ti uffizialmein l’incumbensa da cuser la nova
bandiera dil chor dil vitg.
Marta:
Gie, aber-
Luregn:
Bein, lu quei fuss rugalau. So, ed uss fetsch jeu clar a quei pamfeli d’in ustier,
ch’el sappi seprepara sin ruosnas en sia sviulta.
Luregn ei vi tier igl esch e mira viadora – e vesa sco ei para siu bab en sutga da rodas.
Luregn:
Bab?! Declara a mi inagada pertgei che ti semuentas buca a casa cun tia sutga!
(viers tschels) Uss ei quel aunc adina amiez il plaz baselgia!
Barla:
Tgei?!
Luregn:
(cloma viadora) Ti survegnas aunc in “Sunnastich”! (si per sesez) Per l’amur da
Diu e tut ils sogns, tgei po la glieud era tertgar… (Walter sfiera ils mauns)
Natalia, Bettina! Pertgei negin che stausch a casa il tat?! E co veseis vus era
ora? Setergei en sco la glieud. Miez bluttas sin plaz baselgia! (va) Sch’ins mira
buca sez da tut…
Barla:
Jesus Maria – il pauper bab!
Barla va suenter ad el. Omisdus ein naven. Marta ei ida vi denter las scatlas da bardigliar e
mira sin la vestgadira che Barla ha mess neu leu.
Ursi:
Paran buca grad da gidar bia, tes priedis.
Walter:
Naven da damaun vegn quella stizun rumida. Mumma. Mo che quei seigi clar!
L’jamna proxima vegnel jeu cun mia gruppa da bibla en cheu.
El spetga buca sia risposta,mobein banduna la stizun ora sin via. Ursi mira suenter e scrola il
tgau. Marta pren melancolicamein la vestgadira da siu um permiert enta
maun, quella che Barla  veva admirau avon. Ella pachetesch aunc ora autra
vestgadira.
Ursi:
Machos! (vegn anavos e vesa Marta tier la vestgadira da siu um permiert) Mo
el ha gie raschun Marta. Igl ei neras uras che ti laias finalmein dar. La veta va
numdadiu vinavon.

S-VDE 1-1_Dessous_(sr) y


11

Marta:
(Aulza ad ault in toc vestgadira) Mira inagada, quella cravatta ha el purtau dil
batten dil Walter. San ins insumma duvrar enzatgei aschia ell’Africa? E la
caultscha cheu – Hans veva grondezia 53 – quei va toch gnanc a quels cheugiu.
Ursi:
Marta – emporta buca tgei che ti dias ussa – nuot va anavos en combra.
Ursi pren la vestgadira  a Marta orda maun e metta anavos els cartuns. Tuttenina surstat ella
– e mira senza propi saver crer quei ch’ella vesa viaden el cartun.
Ursi:
Tgei ei quei era pomai? Cu vein nus era priu neunavon quei cheu?
Ella va cul maun el cartun – e tila viadora ina caultschetta suten da pézs.
Marta:
Ah, quei ei nuot.
Marta pren la caultschetta ad Ursi orda maun e fiera spert anavos el cartun quella.
Marta:
Neu, nus mein a dar jass. Frieda spetga schon nus.
Ursi:
Na, uss lai mirar mei inagada.
Marta:
Jeu vai schon detg, quei ei nuot. Neu, nus mein ussa.
Ursi:
(plein malezia) Marta, ti meinas bein buca ina veta dubla?
Marta:
Veta dubla…tuppadads.
Ursi ei sesluitada sper ella ora e tila ina bellezia corsascha ord il cartun. Ursi ei baff.
Marta:
(balbegia tut seturpegiond) quei…quei…
Ursi:
Quei ei gie bellezia. Marta, tgei ei quei? Ei quei tiu?
Marta:
Ti astgas uss buca tertgar che…Jeu vai cusiu da quei da gliez temps el marcau,
e lu magari halt era salvau enzatgei per mei.
Ursi:

Ed jeu vai adina tertgau che ti eries ina sempla schnadrina?
Marta:
Gie…mo jeu vai lu aunc fatg ina scolaziun speciala per resti suten e dessous. Il
Hans ha mo mai vuliu, che la glieud el vitg sappien quei…
Marta pren sezza la corsascha enta maun – in mument miraculus, che meina anavos ella el
vargau e lai per in mument flurir si tut la veglia ardur.
Marta:
Mira, ils bials pézs… ach – quei ei schon aschi daditg vargau …
Marta dat vi la corsaasch ad Ursi e pren in pér portaseins beinvagegliai ord la scatla. Era
quels ein surcusi cun bellezia pézs.
Ursi:
(surprida) Marta, …e quei has ti cusiu?

S-VDE 1-1_Dessous_(sr) y


12

Marta:
Schon aschi daditg…
Frieda Eggenschwyler cumpara sin esch dalla stizun – ina dama eleganta els 70. Ella vesa
buca immediat las duas dunnas.
Frieda:
Marta? Ursi! Barla! Uss ein quellas era aunc svanidas. Nua essas era tuttas?
Jeu spetgel schon daditg sin vus. Nus levan toch dar jass…
Ella vesa las duas dunnas da vart dretga en stizun, culs dessous enta maun – in maletg che lai
dar ella ina grida
Frieda.
Per l’amur da Diu! Veis vus fatg pigliar tema mei!
Marta:
(seturpegia) Frieda…
Frieda:
Tgei fageis vus cheu?! (muossa tut schoccada sils dessous che omisudas,
Marta ed Ursi tegnan enta maun)
Ursi:
(surri sc’in sulegl) Frieda, ti vegns bu a crer – quels eran da Marta!
A Marta ei la situaziun fetg penibla. Blackout

2.maletg
Paucs dis pli tard. Suentermiezdi. La stizun ei cumplettamein svidada. Las crunas ein vitas ni
svanidas diltut. Mo la meisa da vendita cun la cassa stattan aunc en stizun. Sin
quella schai ina rolla da cartun ella quala ins sa tener si plans da pupi. La
stizun para ussa sc’in skelet, vita, freida. Mo in pèr sutgas da plastic ein
danovamein el local: prevista sin la gruppa da bibla. Sin la vitrina ei aunc adina
la scartira: “Stizun da victualias Solèr”, mo surora penda in niev placat cun
scret si „anteriura“ ed aunc enzatgei auter. Cun letras grondas: „Biro circuital
dalla PPT & gruppa da bibla“ Luregn stat davon la vitrina e mira loschs sin
si’ovra. Ferton che Walter emprova da metter las sutgas en in rudi per sia
gruppa da bibla, stauscha ed emprova trasora danovamein d’anflar ina buna
posiziun per quellas. Shirley stat sin peis sper in dils cartuns.
Shirley:
Nua vegn quei cheu?
Walter:
Tgei?
Shirley:
Scrottas ed uorden da schubergiar. Tut schigiau en.
Walter:
El rumien cun quei.
Shirley:
(muossa sin in’ autra scatla) E las scatlas da conserva ch’ein en leu? Quellas
ein curridas giu dapi meins.

S-VDE 1-1_Dessous_(sr) y


13

Walter:
Quellas vegnan tier la Barla.
Shirley pren ils dus cartuns e va schemond dalla peisa cun els viers la via. Negin dils dus
umens sesprova era mo da segidar cun ella.
Walter:
(mira davos suenter) Va quei?
Shirley scarpetscha bunamein sur in autra scatla che schai directamein ella sava digl esch. Sin
quella ei in taccader cun logo da partida PPT.
Luregn:
He, dai adatg Shirley! (muossa sin sia scatla) En leu ein documents impurtonts.
Betta lu forsa buca naven quella. Quei ei possess da partida.
Shirley:
Sin quei fuss jeu mai vegnida.
Luregn:
(legia la scartira sin la vitrina) „Biro circuital dalla PPT & gruppa da bibla,
anteriuramein stizun da victualias Solèr”. Perfetg. (vegn viaden) Ussa maunca
mo aunc la schalusa. D‘in meglier liug per ina gruppa da bibla vesses ti gnanc
saviu semiar buca. Ed jeu anflel nuot meglier per mia PPT. Nus vein exact il
medem publicum.
Walter:
Declara inagada quei a mia mumma. In local da partida – jeu sai bu idea, co
jeu duei far capir ella quei.
Luregn:
Tgei, far da capir? Ti dias che quei seigi uss aschia e finiu, fuss gie la pli biala.
Walter:
Il bab vess segir buca lubiu enzatgei aschia. (muossa sin la scartira vid la
vitrina) Jeu manegel, sto tia reclama veramein star il pli sisum?
Luregn:
Tgi che paga, camonda, Walter. Ed jeu vi mai veser mia partida ella secunda
posiziun.
Luregn arva la scatla dalla partida, pren ora ils Wimpels da partida, per pender si en stizun.
Walter:
Tgei fas ti insumma cheu?
Luregn:
Marketing, tgei auter? Ti sas gie: la politica sto vegnir fatga cu ella ei actuala –
far oraziun san ins adina.

Principal ei ch’ei seigi tut picobello schuber en duas jamnas. Walter, quei has
ti empermess a mi. L’invitaziun als seniors vai jeu schon tarmess. Quei vegn ad
esser in fetg impurtont di, emblida buca quei. Ed avon miras aunc da luftegiar
in dus dis. Jeu vi buca che mia PPT vegn messa en connex cun tuffien.
Walter:
Nua vulas lu era far seser tut quels? Jeu vai mo quellas sutgas cheu.

S-VDE 1-1_Dessous_(sr) y


14

Frieda s’avischina dad ordadora. Ella legia la nova scartira, mira entuorn e teidla tier als dus
umens, senza che quels sentien quei. Luregn ha ferton priu in cedel ord sias
actas.
Luregn:
Tut organisau. La braueria metta a disposiziun meisas e sutgas ed aunc
meglier, biera per in e scadin. Teidla inagada – co tuna quei – ti eis adina staus
in canun en lungatg : (legia quei ch’ei scret sil cedel) “Sco engraziament per
l’elecziun, envida la Partida Populara dalla Tiara vus ad in solver da purs. Sco
quei che gest vus, votants pli passai dil vitg saveis, ha nossa partida adina era
in’ureglia per nos convischins pli vegls.”Vegn sustegn scret st ni scht?
Walter:
Cunstat, aber quei ves’ins toch bu cu ti tegns il plaid?
Luregn:
Gliez ei e puspei ver, lu lasch jeu il scht. (legia vinavon) “Pertgei vus essas ina
petga impurtonta da nossa societad. Tgi surpren uffecis d’honur? Tgi sustegn
la glieud giuvna cun plaid e cussegl. Senza vus va nuot. La vegliadetgna ei la
perioda da veta la pli digna dil laud ed engraziament da nossa societad”
Dunna Eggenschwyler ei entrada el local.
Frieda:
Tgei capeta cheu?
Luregn:
Ah, dunna Eggenschwyler. Jeu treneschel grad miu plaid per il solver che vegn
organisaus pils seniors.. e secapescha las senioras (fa in knicks) en duas
jamnas. Biera per in e scadin, schambun e caschiel. Jeu astgel bein quintar cun
Vus? Veis Vus retschiert noss’invitaziun?
Frieda:
Jeu legel negina reclama signur Duff.
Luregn:
Quei ei era buca reclama, mobein in’informaziun per convischins. Cheu, in fegl
sgulont. (dat vi in ad ella) Per vus persunalmein.
Ella fa insumma buca adaquella da vuler prender encunter il fegl.
Frieda:
Luregn Duff, sche ti creias, che ti sappies perschuader mei per tia politica
antiquada cun empau biera, schambun e caschiel, lu eis  ti sesbagliaus
puliticamein. Ei Marta cheu? Nus vevan fatg giu dallas quater cheu en stizun.
Luregn:
(muossa direcziun vitrina) Anteriura stizun, dunna Eggenschwyler. Quei ei
naven dad immediat nossa nova centrala da partida.
Frieda:
Quei constateschel jeu gest cun sgarschur. (viers Walter) Marta ha vuliu
mussar a nus sia skizza per la bandiera nova dil chor.
Luregn:
La skizza ei gartegiada super. Vuleis veser ella? (El pren la rolla ch’ei sin meisa)
En cheu eis ella. Jeu sai declarar tut exactamein a Vus.

S-VDE 1-1_Dessous_(sr) y


15

Frieda:
(ignorend el, viers Walter) Nua eis ella?
Walter:
Ell’alzada sura. Mo mei siadora. E drizzei per plascher ora ad ella, jeu stoppi
exnum aunc da sediscuorer cun ella.
Frieda:
Ella schai bein bu puspei enta letg?
Walter:
Na, na. Ella tegn semplamein buca ora da mirar tier quei giu cheu.
Frieda:
(mira sin in Wimpel) Fetg bien. Lu ei silmeins aunc ina  normala.
Frieda svanescha tras igl esch davos siadora. Ils umens miran suenter.
Luregn:
Caura arroganta.
Walter:
Luregn!
Luregn:
Ei toch ver. Ha ils sentiment ch’ella seigi sai buca tgei, mo perquei che siu um
ei staus ingada il directur dalla fabrica. (tegn ad ault la rolla) Aber quei cheu
vess jeu veramein buca tertgau che la Marta seigi aunc el stan da far. (tegn ad
ault il cedel cun siu plaid) Sco detg: Ins astga mai scriver giu memia baul ils
vegls. Apropos – (mira sill’ura, peglia tema) Per l’amur da Diu e tut ils sogns,
schon bunamein las duas!
Walter:
En cheu vegn buca sgiavlau! Luregn, che quei seigi clar! (muossa sin la vitrina)
Ni che jeu scarpel aunc oz tia reclama da quella vitrina.
Luregn:
Ti has bi dir. Ti stos gie buca carrar tiu bab mintg’jamna ella REHA. Duas uras
engiu duas uras ensi. Neras uras ch’el va finalmein ella casa da tgira. Jeu vegn
tier nuot pli cun quel….Also, en ina duas jamnas ei tut picobello. Di
semplamein a Marta, ella dueigi schubergiar atras tut aunc 3-4 gadas. La
partida paghi.
Semetta sin via. Silla sava entaupa el Shirley – ella ei tut ord flad dil spir purtar.
Luregn:
(viers Shirley) E ti drezzas ora a tia mumma stuorna, ella dueigi finalmein fa
fiug sut il tappun a Marta pervia dalla bandiera. Aber lu gie buca in’Americana.
Exact quella cheu, sin quei plan! (smacca ad ella la skizza enta maun; cloma
viadora) Gie, gie, jeu vegn gie schon! Oh bab, tgei tilas era en vestgadira
d’unviern miez la stad. Sch’ins fa buca tut sez… (va giuadora)
Shirley:
Tgei tip da rietscher.
Walter:
Ah, el manegia buca aschia. Enconuschas gie el. (muossa sil local vit) E lu
Shirley, tgei manegias?
Shirley:
Jeu sai buca propi… empau desolau ves’ei schon ora.

S-VDE 1-1_Dessous_(sr) y


16

Walter:
Igl ei gie era aunc tut vit. Spetga mo, tochen che la glieud sesa en cheu.
Shirley:
Ston quels Wimpels sgarscheivels esser sin cruna?
Walter:
Tgi mira schon sin quels…?
El ri sin ella, ella mira sin el. El mira cuort anavos – lu scarpa el Shirley encunter el e betscha
ella.
Shirley:
Walter, cala cun quei! Sch’enzatgi vesa nus!
Walter:
En cheu negin che vesa nus pli. Mai pli!
Shirley:
(sefa libra) Walter…jeu sai bu far quei. Quei porta toch nuot. Ti stos finalmein
discuorer cugl uestg.
Walter:
Jeu sai Shirley, quei vegn schon aunc. Jeu spetgel mo il dretg mument, sas.
Shirley, fai aschi bien, lai bu entscheiver nus schon puspei cun quei tema.
Shirley:
Quei dias ti mintgagada.
Walter:
Il bien mument vai jeu halt aunc buca giu.
Shirley:
E cu? Cu has quel?
Walter:
Quei sai jeu lu cu el ei cheu. Per l’autra stos jeu patertgar vid nos parochians.
Jeu sun la finala igl augsegner. Shirley, fai aschi bien, sefida da mei. Jeu vai
bugen tei.
Shirley:
Quei sai jeu. Aber co has ti detg oz sin scantschalla: vid lur ovras vegnis vus ad
enconuscher els – vid lur ovras.
Walter:
Jeu sun era mo in carstgaun. Emprova inagada da semetter en mia sitaziun. Igl
ei buca aschi sempel da dar si tut quei, per adina lu aunc. Jeu vai bugen miu
mistregn.
Shirley:
Ed jeu ? Jeu vi buca vegnir veglia tut persula sco mia mumma. Jeu vai bugen
tei Walter- mo aschia va quei buca vinavon. Ed jeu vegn era buca a vegnir en
la gruppa da bibla pli, mo per saver veser tei. U che ti fas meisa schubra, ni –
Walter:
Ni tgei?
Shirley:
Jeu stos ir en mia fatschenta da coiffeusa. (ella sortescha)
Walter:
Shirley, Shirley, sche spetga! (si per sesez) Per l’amur da Diu e tut ils sogns!
(mira sco per vuler seperstgisar vierst schiel, va lu viers igl esch davos e cloma
da leu siadora) Mumma! Jeu sun grad anavos. E lu vi jeu discuorer cun tei, has
udiu? Ei ha da far cun la stizun! (sbriga vi tier igl esch d’entrada) Shirley, sche
spetga tuttina! (cuora suenter; va)

S-VDE 1-1_Dessous_(sr) y


17

Neu dalla habitaziun da Marta eis ei d’udir vusch irritadas.
Marta:
(off) Walter? Walter!
Frieda:
(off) Empermetta, che ti segritenties buca, Marta!
Marta:
(irritada, off) Na, quei sai jeu buca crer, Frieda. Enzatgei aschia fagess miu
Walter mai e pli mai. Buca avon che dumandar mei.
Frieda:
(off) Jeu vai tertgau ch’el hagi daditg informau tei. Schiglioc vess jeu guess
detg nuot. Buca segritenta, Marta – empermettas?
Marta e Frieda ein arrivada sin la sava digl esch che meina en stizun, neu dalla habitaziun.
L’emprema egliada da Marta lai vegnir ella eria sc’ina petga da sal. Ella sto
setener vid la rama digl esch, e tegn il maun avon la bucca dil tal schoc.
Marta:
Mia biala stizun…
Frieda:
Igl ei mo ina stizun, Marta.
Marta:
Sche miu Hans stuess aunc veser quei…
Marta mira entuorn. Ella vesa ils wimpels dalla partida PPT, pren enta maun in.
Marta:
PPT. Lu cunstat ei also.
Ella catta adagur la scartira sin la vitrina, sa denton buca leger ella dad endadens anora.
Marta:
Tgei ei quei scret leu?
Frieda:
Bu legia quei Marta.
Marta va viadora e legia – e quei dat aunc la davosa, sias forzas bandunan ella. Ella sto
setener vid la petga digl esch.
Frieda:
Per l’amur da Diu!
Frieda cuora viadora ed emprova da sustener Marta, silsuenter meina ella ella en fatschenta.
Frieda:
Neu viaden puspei Marta. En cheu eis ei empau pli frestg. (pren ina dallas
sutgas da plastic) Sesa. Vulas enzatgei da beiber?
Marta:
Gnanc dumandau mei ha’l… e quei en mia atgna casa…
Frieda:
El saveva matei che ti dias na.
Marta:
Jeu hai tertgau ch’el vegli vegnir en cheu cun sia gruppa da bibla.
Frieda:
Fa el gie era -  denter auter.
Barla entra. Ella ei tut ord flad.

S-VDE 1-1_Dessous_(sr) y


18

Barla:
Perdunei. Jeu sai che jeu sun memia tard. Igl ei semplamein buca iu avon. Nua
ei lu Ursi? Aunc buca turnada dil marcau? Gie sun jeu currida ussa tut per
nuot? ( vesa la Marta tut palida che schema gest) Marta, tgei eis ei cun tei? Ti
eis gie alva sc’in stratsch… (en tun git viers Frieda) Eis ella schon puspei
semessa per murir?
Marta:
(sarcastic) Na. Miu Walter ha grad fatg ord mei la centrala dalla partida da tiu
Luregn.
Barla:
Tgei?
Marta:
Cheu- legia – biro cirquital dalla partida PPT.
Barla:
(crei strusch) Also tuttina. Quei vess jeu bu tertgau dad el.
Marta:
Ti has saviu da quei?!
Barla:
El ha inagada menziunau enzatgei en quella direcziun. Jeu hai adina tertgau
che quei seigi mo aschi ina idea stuorna.
Marta:
(per sesezza) Tuts dano jeu savevan da quei…
Frieda:
(permalada) Di, tgei toffa cheu aschi sgarscheivel? Ei quei quels wimpels?
(fuffrogna per la stanza entuorn, entochen ch’ella setschenta tier la vestgadira
da Barla) Quei eis gie ti che toffas! Pertgei toffas ti era taluisa?
Barla:
Perquei che jeu sun stada en nuegl, tgei auter? Enzatgi sto gie far la lavur.
Dapi che Luregn ei president dalla secziun, ha el strusch peda per il menaschi.
Jeu mass gie cul bab ella clinica. Aber jeu hai gie buca il bigliet dad ir cun auto.
(ha las larmas che roclan)
Frieda:
Barla… (en in tun da star mal) Barla, jeu stun mal. Co duevel jeu saver che…jeu
manegel, jeu vai buca vuliu, che ti…
Barla:
Ach, quei eis ei gie gnanc. – Jeu hai il sentiment che Luregn vegli dar il bab en
ina casa da tgira.
Frieda:
Quei va a prau cun quel! Luregn Duff – schambun e caschiel! Dignitad ella
vegliadetgna.
Marta:
Co?
Frieda:
Tgei crein quels insumma! (muossa pugn encunter anora) Aunc uss dein nus
en il tun cheu!
Barla:
Ti has bien dir, en tia casa da tgira nobla.

S-VDE 1-1_Dessous_(sr) y


19

Frieda:
Pah! Quei tertgeis vus. Vus veis buca idea, tgei che quels selubeschan tut.
Dacuort ei in da quels „Schnösels“ giuvens vegnius frehs, perquei che jeu sun
buca cumparida a gentar. Els vevan schon encuretg mei. Lu hai jeu detg: „Aber
signur Brunner, jeu hai buca schau encrescher per il gentar! Sch’ins astga
insumma discuorer cheu dad in gentar. Jeu sun stada tier mia amitga Ursi e
hai magliau petta da meila fatga sezza. Jeu hai era vinavon buca l’intenziun da
dar pareri a vus sco in affon pign. Jeu sun cheu, perquei che jeu sai buca ir
bein scalas pli - e buca forsa perquei che jeu fuss senila!“
Barla:
Propi? E tgei ha el lu manegiau?
Frieda:
Nuot. Per tschunmelli francs il meins astg’ins era spitgar quei. Signur Degonda
ha lu manegiau, che signur Brunner seigi gie mo ora sin integraziun. Lu hai jeu
detg: dil mument ch’els hagien integrau in cuschinier andant en cuschina,
s’integreschi jeu era puspei ella meisa da miezdi.
Marta:
Tgi ei pomai signur Degonda?
Frieda:
Ah, in niev. Ed il sulet radi da sulegl lunsch entuorn.
Barla:
(riend) Eis ti s’inamurada Frieda?
Frieda:
Papperlapapp, s’inamurada. Quei um ei la finala in ver Sursilvan, ed jeu sco
Turitgesa…
Ursi entra en stizun. Cargada cun teilas e tastgas da cumprar en. Ella vesa la stizun suflada
ora ed ei incantada.
Ursi:
Mira cheu! Quei vesa gie schon ora bia meglier!
Barla:
Igl ei uras plaunsiu. (muossa sin si’ura)
Ursi:
Jeu sai, stun mal. Mo vus saveis gie: Ursi ed il marcau grond – quei ei sc’in
affon en ina stizun da dultschergnems.
Marta:
(viers Ursi) E lu, has survegniu tut las teilas?
Ursi:
Tgei creis, ch’ jeu runel entuorn cun mei dapi 3 uras.
Marta:
(Muossa sin las plunas da tastgas) Bum bum, quei ei aber bu tut las mias.
Ursi:
Oh, zatgei da quei ei schon era per tei. E naturalmein era per Shirley – per
ch’ella anfli inagada finalmein in um. – cheu, quei ei las tias.
Ursi metta las teilas sin meisa. Marta rodla ora ellas. Las dunnas semettan entuorn la meisa
e miran sigl uorden. Marta ei immediat egl element – ses egls tarlischan.
Ursi:
Ei quei il dretg?

S-VDE 1-1_Dessous_(sr) y


20

Marta:
Bellezia. Super qualitad. Tuchei inagada quellas teilas. Sentis quei?
Barla:
Tgi tucca era ina bandiera Marta? ( tuttas miran senza capientscha sin ella)
Tgei veis? Cunstat bein?
Ursi :
– di inagada, tgei toffa cheu aschi sgarscheivel? Sco en in nuegl!
Barla:
Gie…eba –
Frieda:
(emprova da midar tema) Levas ti buca mussar a nus la skizza per la bandiera
Marta?
Marta:
Bein, exact quei hai jeu vuliu. Also, mirei inagada – aschia duei quei circa veser
ora cu’gl ei finiu.
Ella tila la skizza ord la rolla da cartun e rasa ora quella sin meisa – las dunnas miran ditg e
liung sin quella, studegian. Ei para dad esser negin’euforia ell’aria.
Ursi:
Aha.
Frieda:
Capeschel. Aschia duess quei veser ora.
Barla:
Tgei vess quei tut da muntar? Tgi ei lu quella dunna leu silla nebla? Ei quei la
purschala Maria?
Marta:
Na, quei ei la Polyhymnia. Ella sesa si en tschiel e mira giuadora sin ils praus e
las pradas verdas.
Barla:
E tgi fuss quella Polyhymnia?
Frieda:
Oh la mumma dil cant matei, tgi schiglioc?
Barla:
Danunder stuess jeu saver gliez? Sun aunc mai stada en in museum.
Ursi e Frieda lahrognan.
Barla:
Jeu sun propi aunc mai stada en in museum.
Marta:
Mirei cheu, en quei tgiern derscha Polyhymnia las notas da musica per il chor
dad umens da nies vitg.
Barla:
E lu vessen els da cantar meglier? Quels stuessen plitost trenar dapli. Lu
drovan els era negina Polyhymnia.
Frieda:
Quei ei toch mo in’allegoria Barla. (Barla sa entscheiver nuot cun quei plaid)
Marta:
Tgei manegeis? – plai la skizza a vus?
Ursi:
(suenter ina pausetta, buca sincer diltut) Bbbein – quei vegn segir fetg bi.

S-VDE 1-1_Dessous_(sr) y


21

Marta:
Barla?
Barla:
Jeu stos mirar quei lu cu igl ei a fin. Mo dad aschi ina skizza sai jeu buca
giudicar quei.
Marta:
Frieda?
Frieda:
Jeu sun tschien procent sergira, quei vegn classa.
Las dunnas dattan il tgau en confirmaziun.
Ursi:
E ti Marta? Eis ti lu cuntenza cun tia skizza?
Ellas miran plein marveglias sin Marta.
Marta:
Jeu quetel ch’ei seigi sgarscheivel! Aunc mender che sgarscheivel! Mo Luregn
ha vuliu quei exact aschia! El ha detg che jeu astgi midar negin singul streh. E
vus treis – vus essas manzaseras!
Las dunnas rian deliberadamein.
Frieda:
Cunstat! Jeu quetel era ch’ei seigi terribel.
Barla:
Daco, jeu sai veramein s’imaginar quella bandiera aschia.
Ursi:
Quei va a prauc cun Luregn sc’in pugn sigl egl – kitsch niebel e cultura pura en
ina mischeida mainasudida.
Marta:
Gl’emprem ha el schizun aunc giavischau che las notas mondien als cantadurs
dallas ureglias viaden e dalla bucca viadora.
Las dunnas rian da schluppar – tochen sin Hanni, che queta buca che quei seigi aschi
sgarscheivel.
Barla:
Daco buca? Nua duein las notas lu schiglioc ir?
Ursi:
Saveis tgei, dunnas – uss muossel jeu a vus in pèr veramein excellentas e
bialas textilias.
Ursi entscheiva a svidar las tastgas da cumprar en sin la meisa, duront che Barla emprova
aunc adina da segiustificar avon Frieda e Marta.
Barla:
Ins stuess naturalmein veser tut inagada cusiu e finiu… lu…
Barla vegn metta sil plaid- pertgei en quei mument vesa ella propi enzatgei finiu avon ses
egls – enzatgei da nuot. Ursi tegn ad ella in portaseins avon il nas.
Barla:
Per tgi has quei?
Ursi:
Oh, per tgi manegias –per mei naturalmein!

S-VDE 1-1_Dessous_(sr) y


22

Barla:
Quei manegias buca serius,ni? Also Ursi, da quei cheu sas ti segir e franc buca
trer en pli en tia vegliadetgna.
Ursi:
Daco, al Jeff ha quei adina plaschiu. Ell’America portan tut las dunnas da quei.
Era cu ellas han vargau ils 60. Eba grad lu.
Marta:
Sas aunc brattar quei?
Ursi:
Brattar? Hé, quei ei la collecziun nova. Grad frestg dalla fiera.
Marta:
Lu sesmarvegliel jeu buca che la brantscha da textilias va dall’aua giu. Mira
inagada. El dies ei quei insumma buca adattau endretg. Ed ils „Trägers“ ein
semplamein cusi miserabel. Buca fetg ruffinau.
Frieda vegn pli datier ussa. Ed era Barla ughegia da s’avischinar alla rauba dil giavel. Marta
pren in toc suenter l’auter, mira cun in egl pesond sisu e metta lu la tocca,
trumpada, davon ella sin la meisa.
Marta:
 E quei cheu –in schliet tagl. E lu aunc Polyester – tgi vul era enzatgei aschi silla
pial. Tier quel cheu ein ils pézs buca luvrai en bein. Schiglio fuss el aunc
passabels, aber las cusadiras van grad tras il muster da fluras. Senza minim
sentiment. E tier quel cheu ei la tecnica da cuser cumplettamein la fallida.
Clar, ins savess cuser entuorn, aber ils „Bügels „ ein soviso bia memia bass. Gie
e quel cheu – (ella ha uss ina caultscha suten fetg transparenta enta maun) –
Quella stuess ins exnum fettergiar.
Las dunnas han tedlau e mirau tier fascinadas con spert ed exact che Marta ha intercuretg
toc per toc, strihau ora las fauldas e teniu encunter la glisch ellas. Mo Marta
ha buca mo teniu in plaid dil fatg – ella ei vegnida tut en extasa.
Ursi:
Marta, sch’ei ha nuot perdert denter tut quei uorden, lu stos ti halt cuser a mi
enzatgei ch’ins sa duvrar.
Marta dat in’egliada strentga si per Ursi.
Marta:
Sas ti lu insumma con grev che quei ei? Na, Ursi, quels temps ein passé. Pli
baul han ins aunc cusiu fabricaziuns unicas. Ei deva gie strusch maschinas. Mo
ils rehs savevevan selubir la lavur a maun. E nus sempels, nus vessen gnanc giu
la curascha da trer en da quei.
Ursi:
Cheu forsa buca. Ell’America han ins purtau da quei uorden schon da miu
temps. Cu ins mava entuorn cheu aunc cun camischas da glin.
Frieda:
Also jeu vai adina mo giu il meglier uorden.
Barla:
Aschi in teater per empau vestgem ch’ins gnanc vesa!

S-VDE 1-1_Dessous_(sr) y


23

Ursi:
Exact quei ei gie il tric! Ins vesa buca ei, mo ins sa supponer. Ed als umens
fagein nus in plascher, sch’els astgan lu setrer ora nus…
Frieda:
Ui, Ursi! Tgei patratgas era.
Barla:
(schetgamein) Igl ei tuttina negin che vul pli mirar sin nus.
Ursi e Frieda miran tut permaladas sin Barla.
Frieda:
Ti stos gie saver ei. Nus vein buca um.
Barla sfiera il maun.
Barla:
E tgei ei lu cun tiu signur Degonda, ha?
Ursi:
Tgi ei signur Degonda?
Frieda:
Negin.
Marta teidla buca tier pli. Ella ei profundida en siemis.
Marta:
Gie…da gliez temps, a Turitg. Leu hai jeu aunc giu siemis: Jeu level ir a Paris.
Arver in’atgna boutique pintga els Champs-Elysées … cun borduras da seida ed
in umbrival da damast verd davon la cabina da sescumiar…“Petit Paris“
Ses egls tarlischan, tgei che era las autras percorschan.
Marta:
Tja, e lu sun jeu halt puspei setschentada cheu en nies vitg.
Frieda e Barla miran plein cumpassiun sin Marta.
Ursi:
Aber pertgei fas ti lu buca uss quei? Ti midas la stizun dil Hans en ina boutique
da dessous.
Frieda:
Also! Tgei idea nunpusseivla has ti puspei?
Barla:
Jeu dubetel ch’il Walter vessi grond plascher.
Ursi:
El ei gie quel che di adina, ella dueigi finalmein pigliar a mauns enzatgei cun
sia veta.
Marta:
Vid enzatgei aschia ha el segir buca patertgau.
Tuttas auter che Barla lahrognan. Marta mira sin Ursi. E per in mument siemia ella cun ella.
Marta:
Quei fussi… ina boutique da dessous.
Barla:
(en tun decis) Tut ha siu temps, cun quei stuein era nus sedar giu. Quei ei gie
ridicul, sche la glieud crei, ella stoppi aunc prender suenter tut ella
vegliadetgna.

S-VDE 1-1_Dessous_(sr) y


24

Ursi:
Abah! Cun insumma nuot ston ins sedar giu. Siemis ston ins haver.
Marta dedesta ord siu siemi.
Marta:
(puspei seriusa) Barla ha raschun. Igl ei memia tard ussa per da quei. Quei va
buca pli.
Frieda mira sill’ura.
Frieda:
Apropos tard – jeu stos turnar plaunsiu. Dallas treis entscheiva il cuors
d’internet.
Barla:
Cuors d’internet?
Frieda:
Gie, jeu hai plaunsiu il sentiment, che signur Degonda vegli integrar mei cun
tut ils mieds pusseivels.
Ursi:
Sedamonda mo en tgei integrar?
Frieda:
Ti schon puspei…
Barla:
Tgei hai jeu detg: ella ei s’inamurada.
Frieda:
Papperlapapp! Nus sevesein dumengia da messa. (viers Marta) E bu emblidar:
suenter mein nus a dar jass! E quella ga lu daveras!
Frieda va. Walter entra en stizun. El para nervus.
Walter:
Tgi ei s’inamuraus?
Ursi:
Essan nus en confessiunal ni tgei? Vulas ussa era aunc vegnir en cheu cul
confessiunal?
Walter:
(serius) Mumma, jeu stos ussa dispet discuorer cun tei.
Marta:
(mirond sils wimpels) Jeu hai plitost l’impressiun che tut seigi schon vegniu
discutau cheu.
Barla:
(senta, ch’ei vegn malemperneivel) Gie, bien pia…Jeu mon lu uss. Jeu stos aunc
scuar il plaz avon nuegl. Luregn ei gie buca cheu. Tja, lu tochen… (va)
Ursi:
Sche ti vesses da duvrar miu agid Marta, ti sas gie nua che ti anflas mei. (vul
era semetter per ir)
Marta:
 Na, ti sas ruasseivlamein star cheu Ursi. Jeu hai nuot da zuppentar vi. Also
Walter, has da dir enzatgei a mi?
Walter:
Mumma – quella stizun cheu vegn buca duvrada mo per la gruppa da bibla.

S-VDE 1-1_Dessous_(sr) y


25

Marta:
Jeu sun gie buca tschocca. (muossa sils wimpels) Treis bustabs in vid l’auter
vegn jeu grad aunc da leger.
Walter:
Ti sas tezza che bab ei gie buca gest vegnius rehs cun quella stizun cheu. Nus
vessen stuiu calar schon ditg avon. Nus savein veramein duvrar quels daners
aschamein. Luregn ha supplicau mei, da drizzar ora a ti che ti dueigies
schubergiar tut tochen sonda ad otg. Sia partida paghi era persuenter.
Marta:
E sche buca?
Walter:
(targlina) Lu lasch jeu vegnir ina dunna che schubregia! (el va tier igl esch, igl
ei penibel ad el, gest avon Ursi; el semeina ina davosa gada) Mumma, crei a
mi, igl ei meglier aschia.
Lu eis el naven. Ursi mira sin Marta cun in’egliada sco da dir : ti – eis- tezza – la cuolpa – sche
– ti – laias- far – quei – cun – tei.
Marta:
Tgei?
Ursi:
Quei acceptas ti bein buca?
Marta:
Els han tuttina schon fatg giu tut. Tgei duei jeu lu aunc far?
Ursi:
Marta, enzatgei ditgel jeu a ti: Sche ti prendas enta maun en cheu ina lumpa
da schubergiar, lu scarpel jeu persunalmein ord maun quella a ti! Da tgi ei
quella stizun – da tei ni dil Walter?
Marta:
Mia. Mo Walter arta ella, cun jeu sun buca in di.
Ursi:
Eba!
Marta:
Tgei, eba?
Ursi fa tuttenina sco sche Marta fuss daventada transparenta.Teatralicamein entscheiva ella
a saltar da spért per la stizun entuorn ed encurir Marta.
Ursi:
Marta? Marta Solèr? Essas vus aunc cheu? (mira en tut ils cantuns)
Marta:
Tgei fas ti?
Ursi:
Essas vus aunc denter ils vivs, Marta Solèr? Lu dei a mi in segn.
Marta:
Ti stuorna che ti eis ina.
Ursi:
Halt, ella viva aunc! Danunder vai jeu udiu quei? Jeu creiel, cheu enzanuas. (va
plaunsiu enviers Marta, cun stendiu ora in bratsch, sc’ina tschocca ch’enquera
sia via)
Marta:
Cala cun quei.

S-VDE 1-1_Dessous_(sr) y


26

Ursi:
(va pli datier) Tievi, pli cauld.
Marta:
Bu da sesmarvegliar che ti eis ida ell’America.
Ursi:
(fetg datier) Aunc pli cauld.
Marta:
Ti s’audas a Hollywood.
Ursi tucca la fatscha da Marta, palpa giu ella sc’ina tschocca che emprova d’enconuscher
enzatgei.
Ursi:
Gie, gl’ei ella. Jeu enconuschel puspei ella! Marta Solèr, senza dubi! E sia pial
ei pli caulda che la temperatura da stanza. Quei munta – ella viva aunc!
Marta:
(riend) Tgei fagess jeu pomai senza tei?
Ursi:
(puspei seriusa) Marta, neu finalmein neunavon! Pren finalmein puspei entau
pugn tia veta!
Marta:
Ti manegias … Petit Paris?
L’egliada da Marta sespiarda el lontan. Ed igl ei evident – che siu siemi, il siemi da sia veta –
savessi ir en vigur.
Blackout.

3.maletg
3 jamnas pli tard. Venderdis viaden ella sera. La stizun ei aunc adina vita, niev ves’ins denton
ina poppa da cuser ed in cundrez da pender vidlunder vestgadira cun in lenn
da resti, vid il qual in BH da pézs penda.Era las sutgas dalla gruppa da bibla ein
aunc leu. Igl ei montau ina schalusa ch’ei serrada. Sin la meisa sesanfla ina
maschina da cuser, davostier sesa Marta e cusa. Ella para denton insumma
buca cuntenza cun sia lavur: sper ella schai ina pluna teilas e rests da teila. Ord
in radio vegl aud’ins ina moderatura cun las gratulaziuns:
“Ed ussa vegnin nus tier ina giubilara tut speciala: dunna Clara Rischatsch da Domat
festivescha oz siu 95avel di da naschientscha. Era en sia vegliadetgna eis ella
aunc fetg activa. Ses hobis preferi ein rimnar bulius e sligiar legns cruschai.
Auguris ed ils megliers giavischs vegnan dil fegl Gion cun dunna Eleonora, las
feglias Gerda ed Ines cun Hubert e Flurin, sco da tut ils biadis e las biadias e sia
subbiadia Maria Sofia. Era nus lein gratular alla giubilara cun sia melodia
preferida: Montanara : das Lied der Berge.
La canzun entscheiva. Marta suspira e tschenta giu il radio. El pren il négligé, vid il qual ella
lavura gest, va vi tier la poppa e tila suren el a quella. Lu scrola ella il tgau.

S-VDE 1-1_Dessous_(sr) y


27

Marta:
Tgei cunstat buca? Da quels hai jeu toch cusiu tschiens? Schai ei forsa vid la
poppa?
Frieda entra senza spluntar en stizun. Marta mira da quei malsegir sin ella.
Marta:
 Hallo…Frieda.
Frieda va senza dir in plaid sper ella ora, contempla negligé e BH vid il lenn da resti – tut cun
ina gesta da disgust, na, bunamein schon in’arroganza d’ina Grande Dame.
Frieda:
(finalmein) Lu ei quei also ver, quei che Barla di. Ti vulas propi trer atras
quell’idea stuorna da Ursi. (vesa il negligé) Quei vesa gie ora sgarscheivel.
Marta:
Jeu sai. Enzatgei cunstat semplamein buca. Savesses buca trer en quel inagada
per mei, lu savess jeu prender meglier mesira.
Frieda:
Bu el siemi, emblida.
Marta:
Enzatgei va semplamein buca si.
Frieda:
Ti sas buca co quei va pli. Ei schai schon memia ditg anavos. Ei gie bu da
sesmarvegliar.
Marta:
Aber quei mava inagada.
Frieda:
Gie, avon varga 50 onns.
Marta:
Jeu stos semplamein puspei neu cun quei.
Frieda:
Ti vegns schon aunc a veser. Quei dat nuot che vala enzatgei. Jeu vai gie detg
dalla bial’entschatta – ti sefas mo ridicula.
Igl esch sesarva. Ursi entra – in argienviv sco adina. Ella porta in vestgiu da stad sexy, in
canaster enta maun ed enta maun ina petta da meila, ch’ella metta sin meisa.
Ursi:
Hallo, mias bialas. Cheu Marta, per tei: Apple-pie, grad ord furnel, buca che ti
detties aunc da leuvi cun far cheu sururas tut a dubel. (muossa silla poppa) E
lu Frieda, tgei manegias?
Frieda:
Quella gada eis veramein ida in pass memia lunsch Ursi. Cun quei fas ti negin
survetsch a Marta.
E cun quels plaids marscha ella vi e dad esch ora.
Ursi:
Uss aber! Tgi ha sticlau quella?
Marta:
Barla ei era schon stada cheu. Ella manegia, ch’ella vegli buca dar jass pli cun
nus, aschiditg che jeu hagi talas flausas el tgau. Nus fetschien che gl’entir vitg
fetschi beffas da nus.

S-VDE 1-1_Dessous_(sr) y


28

Ursi:
Bien pia – sch’ellas vulan quei aschia. Cuser fa dapli senn che dar jass. – Quei
ha il Walter detg persunalmein.
Marta:
Mo sch’jeu savess aunc gliez. (tegn ad ault las teilas) Mira inagada sin quei. Ier
has ti dismess ina pluna da rests da teila ed oz schon puspei ina pluna. Jeu sai
era buca – ein quellas poppas autras che pli baul?
Ursi:
Las poppas? Quei vegnin nus grad sisu.
Ursi tila ora sia rassa da stad e conta vitier ina canzun adattada (px „Big Spender“) fagend in
striptease. Marta cuora immediat vi tier igl esch dalla stizun e siara quella en
ina furia.
Marta:
Tgei fas era? Ursi! Sch’enzatgi vesa tei aschia?
Ursi:
Ah, quels sesan tuts avon la chista. Sez la cuolpa sch’els munchentan il
program principal.
La finala stat Ursi cheu en vestgadira suten sexy. Ella muossa sil BH vid il lenn da resti.
Ursi:
Duei jeu empruar il BH? Sche nus essan schon inagada vidlunder?
Ella conta vinavon ed ei schon vidlunder da far liber siu agen BH.
Marta:
(spert) Na. Na! Quei ei buca necessari!
Ursi:
Daco bu, negin che vesa.
Marta:
Crei a mi, ils BH’s hai jeu adina saviu cuser il meglier.
Ursi:
(tila ad ault la schuiala) Sche ti manegias.
Marta tila flad tut levgiada. Ursi pren il negligé dalla poppa e tila suren el. Ei ha veramein in
schliet tagl e stat insumma buca a Ursi.
Ursi:
Gie, Marta, jeu dubetel che quei schaigi vid las poppas. Jeu hai dapi 40 onns
mia postura.
Marta:
(schema) Quei ei uss il tierz che ei buca gartegiaus. Frieda ha raschun – jeu sai
semplamein buca pli quei. Jeu seblameschel veramein.
Ursi:
Numdadiu, ti has halt negin excercezi pli. Ruma han ins era buca baghegiau en
in di. Emblida quei tup negligé. Nus fagein lumpas ordlunder.
Marta:
(pitend) La biala teila…
Ursi:
Ach, persuenter ein tschellas caussas gartegiadas super. Marta, ti vegnas a
veser – ein in pèr jamnas vegn Donatella Versace per tei e ti setschentas a
Milaun, lu sas lu dir: Arrivederci vitg muntagnard.

S-VDE 1-1_Dessous_(sr) y


29

Ellas entscheivan a lahergnar.
Marta:
S’imagina mo inagada… sche Luregn vul vegnir damaun en cheu cun ses bauns
e las meisas…
Ursi:
E ses seniors sesan giu davon resti suten da pézs enstagl avon schambun e
caschiel! Jeu sai schon s’imaginar il priedi per l’autra dumengia. (teatralic) “Il
puccau ha priu surmaun – dallas olmas bandischadas da nos vegls!”
Ellas rian. Marta vegn tuttenina seriusa.
Marta:
Duein nus buca plitost spitgar tochen gliendisdis? Lu vessen nus aunc peda
l’entira fin d’jamna?
Ursi:
E schar vegnir en cheu Luregn damaun marvegl? Quei vegn buca en damonda.
Lu damognas maina pli viadora quei cumpogn. Na, quella surpresa seschein
nus buca lavagar. Quei han els pli che fadegiau! Jeu selegrel schon ussa da
veser la fatscha dad els, cu els vesan la tabla.
Marta:
Tgei tabla?
Ursi:
Marta – siara ils egls!
Marta arva igl esch dalla stizun e va viadora.
Marta:
Nua vas? Ti vas bein buca dad esch ora, aschi sco ti vesas ora?
Ursi:
Serrar ils egls hai jeu detg!
Marta siara ils egls. Ursi tuorna en stizun cun ina tabla sut bratsch. Ella pren e tegn ella avon
Marta. Igl ei da leger en bellezia letras: „Petit Paris“ ed ornada da bials
ornaments.
Ursi:
Okay, ussas sas arver ils egls.
Marta arva ils egls e vesa la tabla. Dil plascher tegn ella ils mauns avon la bucca, larmas els
egls.
Marta:
Per l’amur da Diu, ei quella biala …”Petit Paris”…ch’ jeu vegnel aunc ella quida
da veser quei … con has pagau per quella?
Ursi:
Quei va tier a ti nuot. Quei ei miu schenghetg sin l’avertura da tia stizun. Nus
pendin aunc si ella questa notg vid la vitrina. (da quei falliu) E duei jeu dir a ti
enzatgei Marta? Ella cuarcla exact il PPT e  gruppa da bibla. Jeu hai mesirau ei.
Naven da damaun san ins leger leu „ Petit Paris“ – anteriura stizun da
victualias Solèr.
Ellas lahrognan da quei misterius.

S-VDE 1-1_Dessous_(sr) y


30

Marta:
Ursi, cun tei eis ei bi magliar tschereschas.
Ursi:
Las tschereschas magliein nus lu pli tard. Ussa fagein nus gl’emprem in viva sin
nossa stizun.
Ella va per ina butteglia champagner e dus glas ord siu canaster ed arva il stapun.
Marta:
Sekt? Aber-
Ursi:
Nuot cun Sekt – Champagner! Cu schabegia ei schon inaga, ch’ina da 70  onns
arva sia stizun da dessous!
Marta:
Nus essan omisduas buca pli cavegliadas diltut!
Ellas lahrognan puspei. Lu aulza Ursi festivamein il glas.
Ursi:
Marta – sil pli pign….pli bi…ed exquisit Paris ch’ei ha inagada dau sut il sulegl.
Marta:
Engraziel Lisi. Senza tei fuss quei mai stau pusseivel.
Ursi:
Tgei vul quei dir stau pusseivel? Uss dein nus pér l’entschatta. Quei dat aunc
ina liunga sera. Ed el mender cass, fagein nus halt atras. (tegn ad ault la
butteglia da champagner) Jeu hai aunc ina secunda en frestgera.
Marta pren ad ella la butteglia ord maun e metta il glas sin la meisa.
Marta:
Nuot cun far fiasta. Gliez savein nus lu pli tard. Uss vegn luvrau. Jeu mon per
l’aissa da far ora cul fier. E ti tilas finalmein en enzatgei andant. (stila vid il
negligé che Ursi ha aunc adina en) Jeu pos strusch mirar pli sin quei
sgarscheivel toc teila.
Marta va viers igl esch davos duront che Ursi emprova da trer ora la lumpa . Ei splunta vid igl
esch. Omisduas stattan mureri el liug. Ei splunta aunc inagada, pli vehement
che avon.
Ursi:
Tgi pomai savess quei esser, da quellas uras?
Marta slueta vi tier la vitrina e mira tras la schalusa.
Marta:
(scutinond) Luregn!
Ursi:
(scutinond) Cu ins tschontscha dil giavel…ti stos mirar da far ir el enzaco
Marta! – spert.
Marta:
Gie – aber
Ursi:
El astga gie buca veser enzatgei da quei cheu! Jeu stezzel la cazzola!

S-VDE 1-1_Dessous_(sr) y


31

Ursi stezza la cazzolas sper igl esch davos e porta la tabla da quei esch ora ella part davos
dalla stizun. Lu sezuppa ella davos la poppa che ei per gronda part zuppa da el
stgir dalla stizun. Mo la glisch neu dalla via ei da veser. Ei splunta puspei.
Marta:
(sontget) Gie? Tgi ei cheu?
Luregn:
Jeu. Marta. Luregn. Sai jeu vegnir en spert?
Marta arva mo ina largetta igl esch. La fatscha da Luregn ei da veser.
Marta:
Jeu stun mal,  mo il plantschiu ei bletschs dil schubergiar. Ti sas gie, ils seniors
ein pulit pretensius en quei grau. E lu level jeu era grad ir a letg.
Luregn:
Jeu vi era buca disturbar ditg tei. Jeu level mo dumandar sche quei seigi uss
tut en uorden per damaun.
Marta:
Gie gie, clar. Damaun dallas nov ei la stizun semtgada picobello. Ti vegnas
buca ad enconuscher ella pli.
Luregn:
Tut sto esser perfetg, audas mei, Marta. Quei ei in impurtont di. La glieud fa
adina il maletg cu ins passa si l’emprema gada.
Marta:
Ti dias ei. Da quei sun jeu cumpleinamein pertscharta.
Luregn:
Ti tremblas gie. Ei tut en uorden?
Luregn sesforza en stizun, en la quala el po denton buca enconuscher ina massa pervia dil
stgir. Marta vegn aunc pli nervusa e mira anavos ella direziun dad Ursi che ei
aunc adina zuppada davos la poppa.
Marta:
Naturalmein che tut ei en uorden. Tgei vess buca dad esser en uorden? Jeu
sun semplamein empau nervusa pervia dalla bandiera.
Luregn:
Daco quei? – eis ella aunc buca finida?
Marta:
Bein – bein
Luregn:
Ti has empermess ch’ella seigi cusida entochen damaun da miezdi. Jeu vi
presentar ella damaun als seniors. Quei ei il punct culminont el program da
damaun.
Marta:
Bein segir che la bandiera ei finida, mo-
Luregn:
Ti vegnas bein buca ad haver midau giu mia skizza, ni?
Marta:
Na, ella ei exact sco quei che ti has giavischau.
Luregn:
Gliez sperel jeu fetg. Quei ei ina gronda surpresa, capeschas.

S-VDE 1-1_Dessous_(sr) y


32

Marta:
Ina gronda surpresa. Capeschel. Luregn ti sas sefidar da mei.
Luregn:
Also, muossas uss ella?
Marta:
Tgi?
Luregn:
Oh la bandiera!
Marta:
Nana, quei va nunpusseivel. (studegia, lu) Sas, igl ei numnadamein aschia – ina
bandiera sto adina star la notg avon vegnir presentada tier la schnadrina.
Schiglioc porta quei discletg.
Luregn:
(crei strusch) Ach – ei quei propi aschia?
Marta:
Gie, exact aschia ei quei. Sco schnadrina vegn jeu a saver quei meglier che ti.
(stauscha el dad esch ora) Also, damaun marvegl sas ti lu grad vegnir per ella.
Luregn:
Pervia da mei. Aber bu emblida: da mesa las otg vegnan quels dalla brauaria
cun tut lur uorden. Dorma gie buca ora. Cun aultplidaders e microfons e tut il
plunder. Da mesa las otg e buca minuta pli tard.
Marta:
Jeu savess toch mai emblidar tiu di dils dis. Lu, dorma bein. Dorma bein.
Ella ha schon bunamein dumignau el giuadora, ch’el mira aunc inagada viaden e muossa sin
la poppa vi el cantun.
Luregn:
E quei uorden da cuser leu has lu schau svanir sin damaun. Jeu sun buca
tschocs Marta.
Marta:
Jeu lavurel atras l’entira notg. Empermess .
Ella siara igl esch davos el e sepusa cul dies encunter la preit, fladond profund dil levgiament.
Marta:
Puh, quei ei stau knapp. Quei vegn a dar enzatgei damaun.
Ursi:
La glieud vegn a cuorer en a ti la buda Marta.
Marta:
Luregn segir e franc. Probabel cun in’entira armada. Jeu dubetel che jeu vegni
da calmar el cun mia bandiera.
Ursi:
Astgel jeu silmeins inagada veser ella? Ni porta quei era discletg?
Marta:
Ah, tgei! Quei ei praulas. Aber empermetta che ti rias buca, nevé! Quei ei la
finala buca carschiu sin mia grascha.
Ella va vi tier la cruna davos la meisa ed enquera la bandiera.

S-VDE 1-1_Dessous_(sr) y


33

Marta:
Nua hai jeu era mess ella? Quella era toch aunc cheu anson. Ni hai jeu forsa
tuttina – (mira sut la meisa en) Na, jeu sun segira ch’ella era denter ils rests da
teila.
Ellas miran ina sin l’autra – ed en quei mument va il medem sgarscheivel patratg tras lur
tgaus.
Marta:
Ursi…ti has bein buca - …ensemen cun tschels rests …
Ursi:
(schocada) Ti has detg tut quei che seigi sin la cruna!
Marta:
Ojemine, la bandiera! Tgei lein far uss! Damaun marvegl! E nus vein negina
teila danvonz.
Ursi mira sin il negligé, ch’ella porta aunc adina, lu mira ella sin tschels rests da teila e lu sin
Marta.
Ursi:
Oh bein Marta, vein nus schon.
Blackout ….PAUSA

4.maletg
La damaun. La tribuna ei stgira, la schalusia serrada. In tgiet conta. In zenn baselgia dat nov
gadas. (duront quellas ramurs sa igl umbrival era restar serraus per cass ch’ei
dess ina pausa) Il davos tun dil zenn ei grad sespiars, cheu aud’ins sgiavladas
dad ordadora.
Luregn:
(off) Zacherdi e giavelen, Marta! Marta, arva, immediat! Quei creigiel jeu
buca!
Luregn petga encunter igl esch ed arva quel. Empau glisch penetrescha el local – memia pauc
per veser enzatgei pli exact. In Luregn veseivlamein surstaus stat sin la sava
digl esch.
Luregn:
Marta? Eis ti neunavon? (cloma ensiviars) Leva, Marta! Daco ei quei plunder
dalla brauaria aunc avon porta? En mes’ura vegnan ils seniors! Marta! (si per
sesez) Uss ha quella schon puspei durmiu ora.
El va vi tier la schalusa, fa si ella –
Luregn:
Sch’ins fa buca sez tut…
E neunavon vegn, en tut la clarezia dil di: Petit Paris! La stizun da Marta ei daventada in
bijou. Drizzada en cun paucs e sempels mieds denton cun bia gust e stil per la decoraziun. E
surtut cun ils bials dessous – propi in maletg da vaglia. Las sutgas ein svanidas. Fritz vesa

S-VDE 1-1_Dessous_(sr) y


34

denton nuot da quei igl emprem mument, pertgei el stat aunc adina cul dies encunter il local
e mira ora sin via. Quei ch’el vesa leu tonscha denton schon – duas poppas da vestgadira en
la vitrina, decoradas cun resti suten da Marta e davostier la tabla che cuviera l’inscripziun
dalla partida.
Luregn:
Tgei ei quei lu ussa schon puspei…femnas…
El va viadora sin via, penda giu la tabla ed entra.
Luregn:
“Petit Paris”? Tgei ha quei pomai da muntar?
Ed en quei mument vesa Luregn l’entira verdad. La nova fatschenta pren ad el il plaid. La
tabla lai el dar. El balucca tras la stizun, resti dretg e sentiester. El mira dad in toc sin tschel,
sa dir buca plaid. Finalmein vegn Ursi dad esch en – ferton che Luregn tegn ina caultscha
suten enta maun, enzanuas denter las crunas.
Ursi:
 Marta? Jeu stun mal. Jeu hai durmiu memia ditg! (vesa Luregn) Gie mira cheu – il
Luregn! Nies emprem client – e lu grad aunc il president communal! Quei legra mei
dublamein. Tgei vein nus lu cheu – ina caultscha suten per la Silvia? Bun’elecziun. E
garantiu in agid per la producziun da vegnentsuenter. (Luregn ei perplex) Tgei has?
Quei manegel jeu serius. Spetga mo inagada tochen ch’ella porta quei. Ti vegns bu a
vuler bandunar tia combra pli.
Marta stat egl esch davos. Ella tegn ina rolla da teila enta maun e susda.
Marta:
 Ursi? Eis ti? Jeu hai tertgau ch’jeu hagi udiu enzatgi. Stun mal, mo jeu hai
luvrau tochen oz en damaun dallas sis. Ei schon enzatgi staus cheu?
Ursi:
 Na Marta, ti vegnas grad ad uras per nies emprem client. (muossa sin Luregn
che stat tut apatics aunc adina el medem liug) Mira, ei quei bu in bien omen?
Sas tgei Luregn, sco emprem client da „Petit Paris“ survegnas ti 20% rabat
d’avertura. Quei schai bein en Marta, ni bu?
Luregn:
(balbegiond) Tgei….duess quei…
Marta:
Quei ei mia fatschenta da dessous Luregn.
Ursi:
 (vesa la tabla giun plaun) Tgei fa lu quella tabla giun plaun? Ti has bein buca
priu giu quella? (aulza il det sco da sevilar cun in affon pign) Na, na, na Luregn.
Quella ha da pender avon stizun, direct sur tia partida e la gruppa da bibla.
Ursi pren e penda ora ella puspei el dretg liug.
Ursi:

Vesas – aschia ha quei dad esser: Petit Paris.
Marta:
Anteriura stizun da victualias Solèr.
Luregn mira sin omisduas. El tegn aunc adina enta maun la caultscha suten.

S-VDE 1-1_Dessous_(sr) y


35

Ursi:
 Has ti aunc damondas pertuccont la fabricaziun? Tut lavur a maun. Neginas
“Kunstfasras”.
Luregn:
Vus essas bu bein…totalmein disturbadas.
Marta:
 E quei cheu ei la bandiera dil chor. Sco empermess. Punctualmein sil solver
dils seniors.
Marta tonscha ella a Luregn. Ella pren encunter ella apaticamein e rodla ora ella. E quei che
ses egls vesan ussa, pren aunc la davosa speronza ad el: In cuntschem da flics cun
motivs da sia skizza ch’ins po aunc circa identificar, fatga ord rests da teila, franslas e
pailettas. In cuntscherwerk nunpusseivel. Lisi vesa gl’emprem la bandiera, lu Luregn, e
sa mo cun sforz seretener da sburflar tut dad ault –tochen ch’ella sto sburflar viadora.
Marta mira stregn sin Ursi – la finala ha ella tuttina empruau da far siu meglier en
quella situaziun hanada. Las egliadas da Luregn perencunter savessen mazzar.
Ursi:
(riend) Tgei has? Buca cuntents? Ei gie tia creaziun.
Luregn:
Mo spitgei, quei vegn tut anavos. Vus emprendeis aunc d’enconuscher mei,
stei segiras.
Ursi:

Co? E nus vein aunc offeriu a ti in rabat d’avertura!
Luregn:
Da tei enconuschel jeu gie nuot auter Ursi, mo ti Marta…
Marta:
Also, pervia dalla bandiera Luregn –
Ursi:
 Eis ella buca magnifica? Exact quellas colurs che han aunc muncau a nies
vitget.
Ursi ri si per el. Luregn scadeina la bandiera sin meisa e marscha giuadora.
Luregn:
Vus caleis schon aunc da rir, vus.
Frieda vegn davon avon la vitrina. Ella vesa las poppas en vitrina ed entaupa Luregn.
Luregn:
Gie, mo entrei dunna Eggenschwyler! Vus essas gie era ina da quella fracziun
da lac e curom.
Frieda:
Luregn Duff,  scua avon ti‘ atgna porta.
Marta: (viers Ursi, mussond viadora) Frieda!
Ursi:
 Aha, fetg bien! Ella duei mo vegnir viaden. Signur Degonda vegn beinprest ad
haver in motiv da selegrar.
Marta:
Sepren ensemen, fai aschi bien!

S-VDE 1-1_Dessous_(sr) y


36

Ursi:
Daco era, nus essan la finala buca ina stizun da termagls. (da lumpazi) Ni forsa
schon…
Frieda entra en stizun. Ella para aunc adina agitada dalla viseta dalla sera avon. Cun Marta
va ei semegliont. Frieda marscha tras las crunas, contempla en ruaus la decoraziun e
la vestgadira suten, ferton che Marta vegn adina pli malsegira. La finala semeina
Frieda – e la fatscha dalla dunna pil pli critica, sesclarescha ad ina expressiun surprida
da plascher ed admiraziun.
Frieda:
Marta…Has ti fatg tut quei? Quei vess jeu mai cartiu!
Era la fatscha da Marta sesclarescha uss – l’amitga ei anavos!
Marta:
Engraziel Frieda.
Frieda:
 E Luregn para era buca. (riend) In tgau tgietschen sco’l siu hai jeu aunc mai
viu.
Marta: (viers Ursi) Tgei manegias ch’el fetschi uss?
Ursi:
 Oh tgei matei –cuorer tier Walter e purtar puglina. Sco quei ch’els fan dapi 50
onns.
Marta:
Ah gie – Walter…
Frieda:
Sa el pia aunc da nuot?
Marta:
Hhhm …(cun tun da mutsch) El ha gie era buca raquintau a mi da ses plans!
Ursi:

Paupra, sche ti das lu da plaun vi, gliez ditgel jeu a ti!
Frieda:
Buca tema, gliez mirein nus schon ch’ei capeti buca.
Marta:
(engrazieivla) Frieda!
Frieda:
 Jeu hai mai pretendiu ch’il carstgaun sappi buca era emprender vitier. Era
aunc ella vegliadetgna. Marta, jeu stos seperstgisar tier tei.
Marta:
 Per tgei era?
Igl esch sesarva e Barla entra.
Marta:
Barla…
Ella mira entuorn en stizun – cun ina fatscha mudergiada e disgust veseivel.
Marta:
Bi che ti eis vegnida. Vulas mirar las caussas?
Barla:
 Segir buca. Jeu vegn pil solver da seniors. Quei cheu ha tuttina buca liunga
veta. Quei sai jeu prognosticar schon ussa Marta. Vus fageis bancrut.

S-VDE 1-1_Dessous_(sr) y


37

Ursi:
 Cala cun tiu tup tschintschem! En tgei tschentaner vivin nus lu. Ti e tiu Luregn
– vus essas eba pign quadrilai e verklemmts, neras uras ch’enzatgi ditgi
inagada quei a vus.
Barla:
 Enzatgei aschia va semplamein buca a prau en nies vitg. Cheu dat ei
numnadamein buca mo Ursis – cheu dat ei era Barlas! E lu dapliras che Ursis!
Ursi:
 E tgei va lu a prau en nies vitg tenor tiu manegiar? Buatscha e tschupials da
rosas.
Walter cumpara avon la vitrina.
Barla:
 Dai adatg tgei che ti dias. Per da quels plaids sas ti setschentar egl uffiern. Era
ozildi.
Frieda:
 (vesa Walter) Apropos tschupials da rosas … jeu creiel che nus survegnin
viseta.
Walter entra en fatschenta. El mira entuorn tut constirnaus. Marta, Frieda ed Ursi stattan
ensemen en in marighel.
Walter:
Quei hast i trafficau  cheu trasora. Jeu hai sminau ch’enzatgei cunstetti buca.
Ti has cuglienau mei mumma.
Marta:
Na, hai jeu buca. Ti has detg ch’jeu dueigi far enzatgei che fetschi plascher a
mi.
Walter:
(encurend plaids) Ti sas exact, che quei era buca-…tgei ei quei cheu insumma?!
Marta:
Quei ei mia boutique da dessous.
Walter:
La mumma digl augsegner arva ina fatschenta da dessous?! Sas ti insumma
tgei impressiun che quei fa? Ed igl ei gnanc in onn ch’il bab ei morts!
Marta:
Jeu hai da gliez temps dau si mia cusunzaria, perquei che tiu bab ha vuliu quei.
Mo ussa dat ei negins motivs per mei pli da prender risguard.
Walter:
Mumma, ti eis aunc adina empau in denter gl’auter, pervia dalla mort dil bab.
Mo ussa surfas.
Shirley entra en fatschenta.
Shirley:
Oh, vus veis clientella. Il signur augsegner!
Ella dat in’egliada provoconta viers Walter. Lez sa buca nua mirar – senta il tradiment, mo
astga dir nuot. Shirley tucca il BH cun pézs.
Shirley:
Oh, Marta. Aschi bi. (tegn avon il nas a Walter) Bu? Quei emprovel jeu grad
inagada.

S-VDE 1-1_Dessous_(sr) y


38

Walter dat in’egliada gitta si per ella. Lu banduna el la stizun senza dir in plaid. Avon igl esch
salida el – peniblamein irritaus – entgins habitonts dil vitg. Barla suonda el
decididamein.
Barla:
Jeu mon era. E zvar tier ils seniors. Tier ils seniors normals.
Marta:
Gie, plai ei lu insumma buca a ti Barla?
Barla:
 (sin la sava) Gliez ei buca la damonda. Pertgei fas buca semplamein enzatgei
che ha tgau e pei?
Tuttenina vegn Marta vilada. Ella ha pli che detgavunda.
Marta:
 Ina perderta sco ti. Che selai cumandar entuorn di per di da siu fegl ed um?!
Pertgei crei insumma mintgin cheu, ch’el sappi dir a mi co jeu stuessi viver e
tgei che jeu stuessi far?!
Barla mira tut perplexa sin Marta. Lu semeina ella e marscha giu.
Ursi:

Gauda il solver da seniors Barla!
Marta stat anavos tut malsegira, ferton che Ursi stat sin la sava digl esch e plidenta fatschas
enconuschentas. Shirley mira entuorn vinavon en fatschenta   - elegia entgins dils
artechels.
Frieda:
 Ah, Barla ha adina duvrau empau pli ditg che nus. Mo spetga, quella vegn
schon aunc. Jeu hai era duvrau in mument.
En quei mument cumpara Luregn davon la vitrina. El ha in microfon enta maun, fa in tun da
test, per lu discuorer viadora sil plaz.
Frieda:
Tgei ha quel el senn?
Luregn:
(cun vusch rinforzada) Stimai seniors e stimadas senioras da nies vitg, cordial
beinvegni! Sco president dalla partida populara dalla tiara, sun jeu sedecidius
a cuorta vesta e muort la bial’aura, da remetter nies solver ora sil bi plaz da
nies vitg – cheu, nua che la fiasta da sgurgialar vegn ad haver liug en
exactamein treis jamnas.
Cloms da bravo neu dalla via. Ursi tuorna en stizun.
Ursi:
Aschi in nunpusseivel…udis quei?!
Luregn:
(el microfon) In proverbi vegl di: in spért saun habitescha en in tgierp saun – e
quei vala buca mo per nossa giuventetgna, mobein era per nos seniors. Per
quei motiv tschentein nus ussa si communablamein las meisas e sutgas. Sco
bunamana dat ei persuenter biera, schambun e caschiel – tut gratuit.

S-VDE 1-1_Dessous_(sr) y


39

Risadas dils seniors ed ulteriurs cloms da bravo.
Frieda:
Jeu hai schon saviu, daco che jeu mondi buca a quell’occurenza.
Luregn:
(el microfon) Deplorablamein buca tut ils seniors da nies vitg ch’ein benedi
cun in spért saun sco quei che vus essas. Tendenzas, vegnend neu
dall’America, smanatschan a nies uorden public e nossa pasch. (el passa uss
cun microfon sin la sava dalla stizun) Exact cheu, en quei local, pli baul
enconuschents sco stizun da victualias Solèr, quei local che era il dacasa da
nies car Hans – dacuort permiert – duei vegnir aviert ina stizun da resti suten –
e quei amiez nies bi vitget, gnanc trenta meters naven dalla porta baselgia.
Menada dalla mumma digl augsegner persunalmein.
Irritaziun e cloms da buh.
Frieda:
Also quei ei lu!
Marta:
Psst, stai eri inagada!!!
Luregn:
Jeu damondel vus: duvrein nus quei? Lein nus enzatgei aschia? Vess nies Hans
vuliu quei? (cloms da NA) Jeu ditgel a vus in clar NA! el cumbat encunter la
decadenza moralica. So, ed uss giavischel jeu a vus in bien appetit, in viva sin
nos seniors, vus veis meritau!
Cloms da bravo. Luregn tschenta ora il microfon e dat ina davos’egliada sin la fatschenta,
nua che Ursi, Marta, Frieda e Shirley stattan aunc adina sco petgas da sal, senza propi
realisar.Luregn svanescha viadora. Finalmein siara Ursi igl esch dalla stizun. Luregn fa
ina grimassa da satisfacziun tras la vitrina – directamein en fatscha allas dunnas. Lu
muossa el triumfond il det amiez ad ellas, tut cul deis menaus als seniors ora sil plaz.
Frieda:
(schocada) Also!
Ursi:

Jeu fetsch star el … in di fetsch jeu star el.
Blackout

5.maletg
In’jamna pli tard. Gliendisdis, encunter sera. Ursi, Marta e Frieda sesan cun fatschas liungas
sin treis sutgas da plastic dalla gruppa da bibla. Ursi sfeglia en in flyer dalla
fiasta da sgurgialar che ha liug. Davon ina fotografia dad ina dunna en
costum.
Frieda:
E lu? Co ves’ei ora?
Marta:
Auter che la Shirley, negin ch’ei vegnius. L’entira jamna buca olma.

S-VDE 1-1_Dessous_(sr) y


40

Marta:
Il sulet ch’ei la cuolpa ei Walter. Mia vet’entira hai jeu unfriu per el – e lu ston
ins tedlar aschia enzatgei en baselgia. Digl agen fegl. Sco sche nus fussen
sbittadas han tut mirau sin nus –névé Frieda?
Frieda:
Jonu. A mi negin che sa scumandar dad ir en baselgia.
Ursi:
(Ursi metta il maun sin sisa schuiala per confortar) Ach, Marta…
Marta:
Quei ei l’emprema gada dapi la mort da siu bab, ch’el ha buca envidau mei a
gentar la dumengia. E quei vegni era a restar queluisa – aschi ditg che la stizun
seigi cheu.
Ursi:
Aschi spert bettin nus lu buca la faultsch el canvau.
Marta:
Tgei duein lu era far sche negin vegn? Ti vesas gie tgei che marscha cheu.
Ursi:
E lu, lu stuein nus halt anflar in niev cerchel da clientella.
Marta:
In niev cerchel da clientella? – nua pomai?
La fatscha da Frieda sesclarescha.
Frieda:
Oh, sin internet.
Ella vesa las egliadas surpridas da tschellas.
Frieda:
Exact! Aschi fan ins toch quei ozildi!
Ursi:
Tgei capeschas ti schon dad internet?
Frieda:
(permalada) Dapli che ti en mintga cass. La finala fetsch jeu in cuors. Jeu sun
toch buca dil davos tschentaner!
Marta:
Jeu sai buca propi…
Ursi:
(euforica) Bein – exact! Pertgei buca? (muossa sil prospect dalla fiasta cun la
dunna en costum) Nus tgigein sin quels trottels dalla tiara e tergein si in
commerzi sin internet.
Marta:
Internet? Aber quei va toch buca…
Ursi:
E co quei va! Nus stuein denton schon porscher enzatgei original e spezial.
Tgei creias cons che vendan gia resti suten sur internet?
Frieda e Marta miran cun enzennas da damonda ina sin l’autra. L’egliada da Ursi croda sil
flyer dalla fiasta da gurgialar. E tuttenina fa ei kllick. Ella tegn ad ault il pupi.
Ursi:
E sche nus cusessen motivs da costums sil resti suten? Quei fuss unic.
Frieda:
Jeu sai buca.

S-VDE 1-1_Dessous_(sr) y


41

Marta:
Quei fuss gnanc aschi mal. Quei seschess schon far.
Ursi:
Jeu hai en mintga cass aunc mai viu enzatgei semegliont tochen oz. Dessous
cun motivs da costums. Ed jeu hai viu dabia da quei uorden, gliez saveis crer ni
schar star.
Frieda:
Sche vus manegeis…
Marta:
Co funcziuna quei lu cun quei internet?
Frieda:
Fetg sempel. Quei ei ina stizun sco quella cheu. Mo ch’ils dessous pendan
buca per lenns da resti entuorn, mobein ein fotografai egl internet. Persuenter
per igl entir mund entuorn. Cun empau cletg vegnin nus da vender tiu resti
suten tochen ell’Australia.
Marta:
Australia? Lu stos jeu aber schar naven il fieter.
Ellas rian. In niev esprit da cumbat ei naschius.
Frieda:
E saveis tgei che vegn vitier? Ord la stizun sur internet negin che sa fierer nus.
Jeu sun segira che Ludivic segidass cun nus. Jeu manegel … signur Degonda
…segidass…
Ursi:
(da lumpazi) Frieda – ti stoda ti!
Marta:
E tgei fagein nus cun la stizun cheu? Il meglier eis ei veramein sche jeu surdun
ella a Walter e  Luregn. Lu vein nus silmeins ruaus.
Ursi:
Quei vegn gnanc en damonda. Quei daventa nies showroom e nossa centrala
da spediziun. Mias damas – „Petit Paris“ daventa „Grand Paris“ – pli grond e
tarlischont ch’enzacu.
Igl esch dalla stizun sesarva. Barla stat sin la sava. Ella tegn ina valischetta enta maun e para
pitgada.
Marta:
Barla…
Frieda:
Aha. Ves’ins era tei puspei.
Ursi:
Sas selegrar Barla. Nus vein aunc vendiu lidinuot. Grazia a Luregn. Mo quei
vegn prest a semidar.
Barla quescha. Marta senta, ch’enzatgei cunstat buca cun ella.
Marta:
Tgei has?
Barla:
Savess jeu star tier tei in pèr dis?
Ella va encunter e pren giu la valischa.

S-VDE 1-1_Dessous_(sr) y


42

Marta:
Tgei ei capitau? Naturalmein che ti sas star tier mei. Aschi ditg sco ti vulas.
Barla:
Luregn ha annunziau il bab ella casa da tgira. A Cuera.
Frieda:
Tgei?
Ursi:
Curios che jeu sun buca surstada.
Barla:
Els san schon ei dapi jamnas. Omisdus. Els han vuliu tener tschelau avon mei.
Per che jeu sevilenti buca. In entira habitaziun ha el priu si. Capis – jeu stuess
era ir cun el. El ha gnanc dumandau mei! E nossa habitaziun vul el schar a
tscheins a glieud da vacanzas. Mo quella gada buca cun mei. Quella gada han
els fatg il quen senza Barla Duff.
Frieda:
Bravo!
Marta:
Ei quei ver? El va toch buca … jeu manegel, persuls…a Cuera.
Barla:
Jeu mon en mintga cass buca giu Cuera.
Ursi:
Has tutta raschun!
Barla:
Jeu hai detg ad el che jeu mondi cun auto cun el tier sia cura sch’el stetti cheu
el vitg. So, ed uss schai il bal tier el.
Frieda:
Co vulas ti lu ir cun el giu Cuera? Ti has gie negina lubientscha dad ir cun auto.
Barla:
Aunc buca – aber gleiti! Jeu sun s’annunziada tier ina scola dad ir cun auto.
Ursi:
(ri) Tgei?! Barla Duff en in cuors dad ir cun auto ensemen cun da quels
schnuders da 18 onns?
Barla:
Pertgei bu? L’emprem’ura hai jeu schon giu. Tochen tier in pign incap giu el
prau ei tut iu tiptop. Signur Cahenzli manegia schizun ch’jeu hagi talent.
Lisi:
Da far tgei? – rallye?
Ellas rian – finalmein puspei unidas!
Ursi:
En mintga cass vegnin nus a saver duvrar ina automobilista che porta nos pacs
sin posta.
Barla vegn buca ordlunder
Marta:
Quei declarel jeu pli tard. Neu, uss mein nus gl’emprem ingada a drizzar en tia
combra.
Frieda:
(mira sill’ura) Oje, schon bunamein las diesch. Jeu stos turnar. Buca, ch’els
laschien puspei ora in’annuzia d’encurir mei.

S-VDE 1-1_Dessous_(sr) y


43

Ursi:
Ti manegias matei – (semiond) Ludivic?
Frieda:
(dat in stausch ad ella) Quei va tier a ti nuot!
Ellas stattan sin peis e van viers igl esch.
Ursi:
E damaun baul entschevein nus sco pli emprem cun ils ornaments da costum.
Nus astgei piarder negin temps. La concurrenza dorma buca. Sche nus lein
conquistar la fiera mundiala stuein nus dar gas. Tgei manegeis – las otg?
Frieda:
Super.
Barla:
Jeu vai tuttina liber. Naven dad uss sto Luregn puspei far persuls siu nuegl.
Marta accumpogna Ursi e Frieda vi tier igl esch.
Ellas prendan cumiau. Marta siara igl esch. Ella penda la clav vid in crutsch e va viers igl esch
davos. Sin la sava stat ella eri cuortamein – e mira viers tschiel.
Marta:
Névé, ti capeschas mei Hans, ni? Ti enconuschas meglier mei che tuts cheu.
Ella stezza la cazzola e siara igl esch davos. Igl ei stgir. In mumenet eis ei cumplettamein
ruasseivel. Lu aud’ins ina clav che vegn catschada ella siara digl esch.
Discusamein vegn igl esch aviarts.
Walter:
(scutinond) Ellas ein naven.
Luregn:
(scutinond) Eis segirs?
Walter:
Gie, neu viaden. Cheu ei negin pli. (Luregn scarpetscha en el) Aua! Dai toch
adatg!
Ina cazzola da sac vegn envidada. Ins vesa las umbrivas dils dus umens.
Luregn:
Walter, jeu ditgel a ti. Sche quei funcziuna buca, sas ti emblidar las entradas
dil tscheins. Ussa han quellas femnas era aunc lavagau mia mumma.
Walter:
Buca tema, ei dat nuot che savess ir falliu. Senza uorden san ellas gnanc
menar lur fatschenta. (scutina viadora) Ok, gruppa da bibla! Vegni en tuts!
Aber silla detta pei, veis udiu! Ed emblidei buca ils sacs da Caritas.
Semplamein pachetar en tut e lu el container da resti vegl.
Luregn:
(cun plascher maltschec) Ch’ina gruppa da bibla sa daventar ina banda
criminala!
El stezza la cazzola. Ins vesa entginas umbrivas (gidonters da tribuna) ch’entscheivan cun
Walter e Luregn a pachetar il resti en sacs da Caritas

S-VDE 1-1_Dessous_(sr) y


44

Walter:
Criminal? Quei ei la finala mia stizun. E nus vegnin aunc a veser tgi ch’ei cheu il
patrun. Quei vegnin nus schon a veser.
Blackout

6.maletg
La proxima damaun, cuort avon las 9. La stizun ei ussa vita. Las crunas ein aunc en, mo il resti
da Marta ei svanius. Puspei para la stizun morta ora, senza veta. La schalusa ei
aviarta, la tabla „Petit Paris“ ei pusada sidretg encunter la meisa. Persuenter
pendan puspei las scartiras dalla PPT e dalla gruppa da bibla vid la vitrina.
Marta sesa sin ina sutga da plastic, quellas stattan puspei el miez rudi en
stizun. Ella sesa, desillusiunada, e mira sin las crunas vitas. In schem vegn da
sia bucca. La finala sesarva igl esch dretg davos, Walter e Luregn vegnan
dall’alzada sura. Luregn ha enta maun ina scatla cun si il logo dalla PPT. El
tschenta ina sutga sper quella da Marta, senza enocorscher lezza ed
entscheiva a prender ils wimpels ord il cartun e tschentar si els.
Luregn:
 (viers Walter) Apropos, nua ei tia mumma insumma, dorma ella aunc?
Marta mira sin el senza dir in soli plaid.
Luregn:
Bien pia, lu tschontschas halt buca cun mei. Quei entir teater fuss buca staus
da basegns sche vus vesses buca stuiu sfurzar atras quella tuppira idea da quei
fimmel american. Quei ei gie daventau in virus. Ina cusa uorden da lac e
curom, l’autra pren si in credit silla casa, per ch’ella sappi far il bigliet dad ir
cun auto cun 75. Carrescha tras il vitg sc’ina pilota da formula 1. Tgei salata tut
ensemen. Aber quellas flausas scatschein nus schon aunc, mo spitgei! En in
pèr jamnas ei tut puspei tier il vegl cheu el vitg. Stos gnanc mirar aschia sin
mei, Marta! Vus essas quellas che han caschunau quei chaos total, buca nus!
Jeu ditgel mo in: bandiera. Ina frehadad ei quei stau! Nua eis ella insumma?
Walter:
Daco? Vulas uss aunc ella?
Luregn:
Quella lumpa ord il puff segir buca. Jeu manegel la veglia. Silvia ha manegiau
ch’ella sappi forsa aunc cuntschar empau ella. Tochen en duas jamnas cu igl ei
la fiasta dil chor, vegnin nus soviso buca neu cun enzatgei auter. (viers Marta)
Ti has bein aunc ella? Di gie buca che ti hagies lu forsa bess ella. Quella
bandiera ei simbol da tradiziun da varga 100 onns cant. Marta va senza plaid
vi tier la meisa, arva in truchet e tonscha la bandiera, beinfaldada a Luregn.
Marta:
Fai bien Luregn.

S-VDE 1-1_Dessous_(sr) y


45

Luregn:
Tgei manegias cun fai bien?
Marta:
So, ed ussa svanis cheu! Omisdus. Jeu vi esser persula.
Luregn:
Persula, co manegias quei – ti vulas bein buca sefar ord ils peis? Buca
entscheiva uss aschia, gie buca, névé! Quei che sto vegnir detg sto vegnir
detg!
Walter:
(stauscha viadora el) Va uss, va. Jeu mirel schon dad ella.
Luregn:
Ed a mia mumma drezzas ora ch’ella dueigi vegnir a casa, immediat. Ils
vischins dattan schon la bucca e quei ei il davos che jeu sai duvrar uss, cuort
avon las elecziuns.
Luregn ei finalmein giuadora. Walter ei ussa persuls cun sia mumma.
Walter:
Mumma…
Marta:
Jeu vai da dir nuot a ti.
Walter:
Sco ti manegias. Mo crei a mi: en in pèr jamnas vegnas a veser che jeu vevel
raschun. Also, nus sevesein dumengia. La cuschiniera fa carn stagliada.
Marta:
Gliez fuss jeu buca aschi segira.
Walter mira cun enzennas da damonda sin ella – lu banduna el la stizun. Marta mira suenter.
Gl’emprem para ella aunc tresta e pitgada – mo tuttenina mira ella sin l’ura,
seslueta vi tier la vitrina, mira viadora e sin tuttas varts – tut ei schuber, ei sa ir
liber. Ella arva igl esch e fa hecticamein segn da vegnir.
Marta:
Psssst! Vus saveis vegnir! Els ein naven! Spert, spert!
Ina suenter l’autra cumparan Barla, Ursi e Frieda davon la vitrina – cun sacs da Caritas si
dies. Ellas entran hecticamein en stizun.
Marta:
Veis aunc pudiu tier ei !
Ursi:
Tut. Buca in toc che maunca. Nus vein giu cletgada. Diesch minutas pli tard e
tes dessous fussen veramein setschentai ell’Africa.
Ellas entscheivan a prender ils dessous ord ils sacs e pender vid las crunas.
Marta:
Aber aschia savein nus toch bu presentar nies uorden. Quei stuein nus far ora
cul fier aunc inagada.
Ursi:
Emporta toch nuot, vesa gie negin, nossa clientella stat gie tuttina
ell’Australia.
Ellas rian. Barla tegn in bellezia dessous enta maun.

S-VDE 1-1_Dessous_(sr) y


46

Barla:
Tgei manegeis? Co vesess quei ora vida mei?
Ursi:
Daco buca? Tegn vi ei inagada.
Barla:
 Nua vi?
Ursi:
Oh, leu nua ch’ ei s’auda.
Barla tegn la caultscha suten vi e sur igl ies dalla tuorp, buca senza lev turpetg – ed ei vesa
ora plitost ridicul.
Ursi:
Jeu sai senz’auter s’imaginar che tiu um spargnass in pèr uras da terapia sin
quella moda.
Barla:
Quella puspei cun sias fantasias.
Marta:
Na, quei va insumma bu a ti. Lai ver . (va atras in pèr dessous) Quei cheu
savess esser enzatgei per tei.
Marta tonscha vi las caultschas suten. Barla tegn encunter siu tgierp.
Frieda:
Gie, quei cheu ha stil Barla.
Ursi:
In fetg bi toc.
Barla:
Tgei custass quella lu?
Marta:
124 francs.
Barla:
124…hmm, gie forsa lu cu jeu vai pagau las uras dad ir cun auto.
Marta:
 Sas tgei – quella schenghegel jeu a ti..
Barla tarlischa sur l’entira fatscha – spargnau 124 francs.
Barla:
Veramein?!
Marta:
Gie cheu, igl ei la tia.
Barla tegn aunc vi ei inagada, cun plascherun, ed entscheiva a saltar entuorn e cantar vitier
sc’ina mattatscha. Tschellas sblatschan e rian –
igl esch sesarva e Luregn siglienta viaden, targend suenter vid in maun Walter ed en tschel la
bandiera. Walter ei gl’emprem che vesa tgei ch’ei capitau. Las dunnas
daventan petgas da sal.
Luregn:
Tia mumma ha caschunau la buglia ed ussa sa ella era puspei lavar ora ela.
Silvia manegia che cun quella bandiera …

S-VDE 1-1_Dessous_(sr) y


47

Luregn mira en la direcziun en la quala l’egliada da Walter sefetga. Barla cun in dessous vid
ils caluns; tschellas dunnas; la stizun pleina da dessous. E ses plaids schelan en
amiez la construcziun.
Luregn:
…sappi ins far insumma nuot pli.
In mumenet eis ei ruasseivel. Lu leva Barla ord la marvladad e zuppa il dessous davos siu dies
– memia tard.
Walter:
Pil gianter, tgei marscha cheu?
Luregn:
Vesas gie. Quellas han fatg il „verarschen“ nus. Tia mumma ha giugau teater.
So, uss tonsch’ei. Fai cun tia stizun da cac tgei che ti vul – mei has en mintga
cass viu.
Walter:
Spetga Luregn. Quei savein nus puspei metter naven.
Luregn:
Na. Engraziel. Buca aunc inagada. (viers Barla) E ti – spetga mo tochen che ti
eis puspei a casa. Nus sediscurin aunc.
Barla:
A casa? Ti manegias ella casa da tgira a Cuera? Ni duei jeu forsa pli bugen
prender a tscheins tia habitaziun da vacanzas?
Luregn siglienta vilaus e cun la bandiera dad esch ora. Walter stat anavos persuls cun las
damas.
Marta:
Hallo Walter. Jeu vai tertgau che nus savessien far diever ensemen da nossa
stizun. La gruppa da bibla ed jeu. En treis fuss ei tuttina vegniu empau stretg
en cheu.
Walter:
Uss tonschi. Aber lu co! Jeu lasch bu plascher quei vinavon! Ti fas mei total
mein ridiculs. Mumma. Duei jeu forsa seser denter tes dessous cun mia
gruppa da bibla? – ni co has s’imaginau quei? (el buglia) E che vus turscheis
era quella pasta, Barla e Frieda, gliez vess jeu mai spitgau da vus. (muossa sin
Ursi) Ch’ins sa buca spitgar bia auter da quella leu, gliez ei clar!
Ursi:
Cala da sedepurtar sc’in malspirtau forsa! Tia mumma sa bein decider sezza
tgei ch’ella vul pigliar a mauns cun sia veta.
Walter:
Ah?! Quei dias grad ti? Ursi? Ti eis gie in bien exempel. Raquenta toch
inagada, tgei grondiusas caussas che ti has pigliau a mauns cun tia veta.
Ina liunga pausa. Marta, Frieda e Barla miran plein damondas sin Ursi.
Marta:
Tgei manegia el cun quei?
Walter:
Ella ei gnanc stada ell’America, mai!

S-VDE 1-1_Dessous_(sr) y


48

Quella construcziun dat en sc’ina bumba. Walter sez peglia tema. Las treis dunnas miran
schocadas da Walter sin Ursi ed anavos. Lu cuora Ursi ord fatschenta. Marta,
Barla e Frieda miran suenter tut irritadas. Walter mira triumfond sin las
dunnas – lu semeina el e banduna la stizun. Frieda, Marta e Barla stattan
anavos senza saver ni en ni ora.
Frieda:
„Buca stada ell’America“ – tgei ha quei da muntar?
Blackout

7.maletg
In pèr dis pli tard. La damaun baul. Marta stat avon la vitrina, pren giu la tabla „Petit Paris“
e va cun quella en stizun. Barla vegn ord l’alzada sura e mira tras igl esch
davos en stizun.
Barla:
Il caffè ei fatgs! (vesa Marta cun la tabla) Tgei fas?
Marta:
Sai buca. Nuot fa senn pli. Sco sch’enzatgi vess tschentau giu il motor.
Shirley entra en stizun. Ella mira surstada ella direcziun nua che la tabla pendeva avon.Lu
entra ella. Cun ella in tablet cun muffins frestgs.
Marta:
Shirley! Co va ei cun ella? Jeu vai schon tontas gadas empruau da telefonar
aber ella pren bu giu.
Shirley:
Ach, aunc adina tuttina. Ella sesiara en sia combra. Gnanc in da mes muffins
ha ella vuliu. Cheu, quels ein per vus. (metta els sin meisa)
Marta:
Daco lu aber?
Shirley:
Ella seturpegia giuaden el tratsch. Avon vus, avon mei – avon gl’entir mund.
Dasperas vai jeu schon adina saviu ei.
Marta:
Ti has saviu ei?
Shirley:
Naturalmein. Jeu vai sentiu zacu che quei sappi buca constar tut. Mo la
mumma ha mai raquintau enzatgei a mi. Lu hai jeu halt dumandau in di la
tatta. E vus saveis, quei Jeff, miu bab, quel ei semplamein scappaus
ell’America cu ella era en speronza. E tatta ha vuliu dar mei en ina famiglia da
tgira. Mo quei ha la mumma buca schau tier.
Marta:
 Aber daco ha ella buca detg la verdad? Ursi tucca gie negina cuolpa.
Shirley:
L’entschatta ha ella inventau l’America per proteger mei. Ed enzacu ha ella
sezza entschiet a crer quei. Ella ha semplamein emblidau ch’ella ei mai stada

S-VDE 1-1_Dessous_(sr) y


49

leu. Vus enconuscheis toch la mumma – ella ha tonta fantasia. Il sulet che
saveva quei era Walter. E quel ha manegiau ella stoppi far quei public e
raquintar tut a mi. Quei ha ella semplamein buca dumignau.
Marta:
Quei semeglia Walter. A nus ha el schau giu latg tschella dumengia en
baselgia. Co ha el detg Barla?
Barla:
„Tgi che crei mo vida sesez vegn a vegnir sbittaus dalla societad.“ Ier ein nus
stuiu star sin peis en baselgia. Els han semplamein buca fatg plaz a nus.
Marta:
Miu agen fegl tschontscha buca cun mei pli. (mira sin la tabla) Na, quei vala
buca la peina. Jeu dun part ad el, ch’el sappi salvar la stizun.
Shirley:
Ussa – che vus veis toch aschi bials motivs da costums?
Ella mira sin in dessous cun motiv da costum. Marta pren il tablet culs muffins e semetta sin
via ell’alzada sura.
Marta:
Igl ei meglier aschia. Neu Barla, nus mein a beiber caffè. Tuttina negin che
vegn sperasvi. Engraziel per ils muffins Shirley. E drezza ora ad Ursi, ch’ella
maunchi a nus tuttas.
Shirley:
Ella lai era encrescher per vus. Aber jeu crei ch’ella drovi aunc empau temps.
Marta:
Nus essan cheu per ella – emporta buca cu ella tuorna.
Barla e Marta dattan il tgau e van. Shirley mira entuorn en stizun – donn per tut quei. Walter
entra.
Walter:
Shirley … cheu eis! Jeu vai encuretg tei dapertut. Pertgei prendas buca giu tiu
natel? Jeu stos tschintschar cun tei, pervia da tia mumma.
Shirley:
Selegra, ti has contonschiu quei che ti levas.
Walter:
Tgei?
Shirley:
La stizun ei tia. Ti sas far cun ella tgei che para e plai a ti.
Walter:
Shirley…
Shirley:
Co has ti era saviu far quei? Stridar mia mumma taluisa? Sas ti insumma, tgei
che ti has fatg ad ella cun quei?
Walter:
Aber ella ha gie detg manzegnas, trasora, era a ti.
Shirley:
Gie e lu? Tgei fas ti lu gl’entir temps?
Walter:
(dend in’egliada vi sigl esch davos) Pscht!

S-VDE 1-1_Dessous_(sr) y


50

Shirley:
Has ti forsa buca detg manzegnas a mi?
Walter sfiera confortend la bratscha.
Walter:
Jeu tschontschel gie cugl uestg. Jeu empermettel Shirley. Aber grad uss ei tut
aschi rubistgau ---Shirley.
Walter emprova da bitschar ella, ella lai capitar quei senza grond interess – che Marta stat
sigl esch davos, senza ch’els dus vessen viu – enta maun il tablet vit da muffins.
Shirley:
Ach Walter…
Marta mira tier al pèr che setegn e sebetscha – lai dar il tablet dil schoc ch’ella ha – quel dat
cun ina caneruna giun plaun. Walter peglia tema, mira vi sigl esch. Ina
perpetnadad eis ei ruaus. Lu –
Marta:
Suffla  a  mi el tgil!
Permalada sevolva Marta e svanescha. Walter less cuorer suenter.
Walter:
Mumma, mumma, spetga! Jeu sai declarar tut.
Marta:
(off) Barla, Barla!!!
Shirley cuora ord stizun. Walter stat eri, sevolva viers Shirley – buca segirs da tgi ch’el dueigi
ussa s’occupar gl’emprem, la mumma ni la cara. El para da piarder il funs sut
ils peis.
Walter:
Shirley!
El cuora suenter ad ella. Sin la sava dat el ensemen cun Luregn.
Luregn:
Tgei cabaret veis cheu? (muossa el liug nua che la tabla era) Ei la stuornadad
cun quella stizun gleiti alla fin ni tgei?
Walter:
Uss vai jeu buca peda per tei.
Luregn:
(retgen el) Oh bein – ti vegns a stuer ver peda. Jeu pretendel da tei che mia
mumma tuorni immediat a casa. La finala viva ella tier vus.
Walter:
Quei ei tiu problem. – Jeu hai mes agens.
Luregn:
Miu problem? Miu bab venda sia collecziun da marenghins per ch’el sappi
pagar a mia mumma las uras dad ir cun auto, perquei che tia mumma ha mess
a tuts el vitg flausas el tgau – e ti dias che quei seigi miu problem?
Walter:
Sch’ei fa bein a ti – mia mumma dat si (pren la clav ord sac e tonscha ad el)
Cheu, sas haver la stizun. Jeu vi buca ella pli. Fai tgei che ti vulas cun ella.
Quella stizun dil huz porta nuot auter che discletg a nus tuts.

S-VDE 1-1_Dessous_(sr) y


51

Luregn:
(cloma suenter) E la gruppa da bibla? Tgei eis ei cun la gruppa da bibla?
Walter:
Jeu dubetel, che jeu vegn gleiti ad haver avunda plaz a casa per lezza.
Cun quels plaids siglienta el giuadora. Luregn stat anavos perplex.
Luregn:
(cloma suenter) Tgei ha quei uss schon puspei da muntar? Has ti problems da
commembers? Vai jeu gie detg  - memia pauc marketing! ( si per sesez) Pervia
da mei – in problem pli pauc.
Luregn ponderescha cuortamein, vesa la clav enta maun, lu la stizun. El banduna cuort
quella, per cuort suenter turnar cul cartun da PPT. El arva quel e reparta ses
wimpels.
Luregn:
Tgi drova era ina gruppa da bibla…Quels tschontschan soviso mo entuorn la
buglia. El temps dad oz ston ins daventar activs e far, buca discutar.
Marta cumpara sin la sava.
Marta:
Tgei fas ti cheu Luregn?
Luregn:
Jeu, marketing, daco?
Marta:
Cheu, en mia stizun?
Luregn:
Daco, jeu vai tertgau che ti calies?
Marta:
Tgi di da quei?
Barla cumpara era egl esch.
Barla:
Calar? Il cuntrari – nus entschevin uss pér da dretg!
Luregn:
Co?
Marta:
Gie, Luregn. Nus vein grad uss midau nossa strategia da marketing. Stuesses ti
forsa era far ponderaziuns da far. Da patertgar empau pli lunsch che mo
tochen tier il péz dil nas. Il mund cala numnadamein buca cul cunfin da nies
vitg.
Barla:
Quei sentel jeu era pér dapi che jeu pren uras dad ir cun auto. Ier sun jeu
schon ida tochen Trin ed en buca cuort damognel jeu tochen Cuera.
Luregn anfla buca ils plaids. Igl esch sesarva. Frieda entra. Ella ei totalmein agitada ed ord
flad.
Frieda:
 Per l’amur da Diu! Per l’amur da Diu!
Marta:
Tgei has era ti pomai?

S-VDE 1-1_Dessous_(sr) y